Prodaja računara ostvarila je godišnji rast prvi put posle dužeg vremena | PC Press\nProdaja računara ostvarila je godišnji rast prvi put posle dužeg vremena\n15. januar 2020. 17. januar 2020. Marijana Pečić\nPrema izveštajima Gartner-a i IDC-a, 2019. godina je bila prva dobra godina za PC industriju nakon dužeg perioda. Gartner tvrdi da je ovo prvi put u sedam godina da globalno tržište računara beleži rast tokom čitave godine. IDC je objavio sličan nalaz, precizirajući da rezultati u 2019. godini pokazuju prvu celu godinu rasta tržišta računara od kada je tržište poraslo za 1,7% u 2011. godini.\nIsporuke za tradicionalne PC uređaje, uključujući desktop, notebook i radne stanice, porasle su 2,7% u odnosu na isti period prošle godine, navodi IDC. Gartnerove brojke pokazale su rast od samo 0,6% za celu godinu, ali obe istraživačke kompanije su navele da je ukupan broj isporuka računara u Q4 2019. godine bio preko 70 miliona uređaja.\nNa osnovu podataka IDC-a, tržište je u četvrtom kvartalu 2019. godine poraslo za 4,8% u odnosu na isti period prošle godine. U međuvremenu, Gartner tvrdi da su isporuke PC-a širom sveta porasle za 2,3% u Q4 2019. godine u odnosu na Q4 2018. Gartner je uzeo desktop, notebook i laptopove poput Microsoft Surfice u obzir i nije računao Chromebook-ove i iPad-e.\nPročitajte i: Novi broj magazina PC #298 dostupan u digitalnoj čitaonici\nObe kompanije objašnjavaju da su prošlogodišnji rast tržišta podstakle kompanije koje su prelazile na Windows 10 računare sa Windows 7. Stariji OS više neće dobijati bezbednosne ispravke od juče, 14. januara. To je pomoglo Lenovo-u, HP-u i Dell-u da obezbede prva tri mesta na listi proizvođača računara koji su isporučili najviše uređaja. Iako Gartner očekuje da će se taj rast nastaviti tokom cele godine, IDC veruje da će naredni meseci nakon što se većina preduzeća nadogradi biti izazovni za tradicionalnu PC industriju.\nTagovi: laptop, Notebook i PDA, PC, PC računari, Prodaja, tržište, Tržište PC\n← Razbijamo predrasude – istina o frilenserima\nLG najavio ovogodišnji portfolio 8K OLED televizora na CES sajmu →


Seavus na talasima pandemije | PC Press\n3. juni 2021. 14. juni 2021. PC Press\nKako se kompanija Seavus snašla u vanrednim uslovima i kakvi su planovi za povratak u kancelarije, odgovaraju nam Milica Stojanović – generalni direktor za Srbiju, Seavus Group i Tatjana Boševska – Banking & Finance Division menadžer.\nKako je vaša kompanija reagovala na pandemiju? Koje su kategorije zaposlenih upućene na rad od kuće, da li su neki radili hibridno (delimično od kuće, delimično u firmi) i da li je tokom prethodne godine bilo promene u toj strategiji?\nMS: Seavus je na samom početku epidemije prepoznao da je jedina opcija da se sačuva zdravlje zaposlenih upućivanje na rad od kuće. Kao kompanija koja zapošljava više od 800 stručnjaka u 15 kancelarija širom sveta, imali smo praksu i mogućnost da zaposleni rade od kuće, ali ne u tolikom broju i ne svakodnevno, tako da smo morali preko noći da se prilagodimo novoj organizaciji rada.\nPošto i inače radimo s distribuiranim timovima, vrlo brzo smo sve sisteme i procese organizovali za rad od kuće, tako da svi naši zaposleni od proglašenja pandemije nisu imali nikakvu potrebu niti obavezu da rade iz naših prostorija i do današnjeg dana se naša strategija nije menjala. U slučajevima kada zaposleni nema adekvatne uslove za rad iz svog doma ili pak priroda posla zahteva pristup dokumentaciji ili opremi, zaposlenima je omogućeno da rade iz prostorija kancelarija, naravno, uz poštovanje svih epidemioloških mera.\nPosle više od 12 meseci, kakva su vaša iskustva s radom od kuće – da li ste zadovoljni učinkom zaposlenih koji su tako radili, kako ste procenjivali njihovu produktivnost i da li je produktivnost onih koji su radili od kuće porasla ili opala u odnosu na prethodni period?\nMS: Ono što sada, nakon više od godinu dana ovakvog načina rada, možemo izvući kao neki opšti utisak jeste to da je produktivnost, kao i odgovornost, naših kolega bila na zavidnom nivou. Pošto smo mi inače navikli na rad s distribuiranim timovima, kontrola kao i procena produktivnosti u timovima na daljinu za nas nije bio prevelik izazov.\nPročitajte i: Da li je vreme da prihvatimo da ne moramo da se vratimo u kancelarije?\nMilica Stojanović, generalni direktor za Srbiju, Seavus Group\nS druge strane, zaposleni su prepoznali trud kompanije da se održe do tada postignuti rezultati, tako da su veoma profesionalno pristupali zadacima, i svi smo imali zajednički cilj – udružiti snage da bi ovaj period za sve prošao sa što manje posledica. Sav zajednički trud je učinio da 2020. bude vrlo uspešna godina za nas. Takođe, pred kraj godine, Seavus je preuzela ARICOMA Grupa ‑ najveća ITC holding kompanija u Češkoj, što takođe otvara vrata za nova tržišta i zanimljive poslovne projekte, kao i nove mogućnosti za zaposlene.\nDa li je rad od kuće umanjio ili uvećao inovativnost zaposlenih i koliko su na taj način mogli da neguju timski duh i timski rad?\nMS: Sigurna sam da smo se svi tokom ovog perioda povremeno suočavali s padom energije, manjkom inovativnosti i da nam svima nedostaje timski rad i svakodnevno razmenjivanja ideja koje smo imali tokom klasičnog rada u kancelarijama. Ali, kada je reč o mladim ljudima, pogotovo inženjerima, stimulaciju kreativnosti nije bilo teško održavati online.\nKompanija Seavus već 20 godina ima mogućnost da zaposleni rade od kuće, to nas čini spremnim za sve opcije\nTrudili smo se da zaposlenima obezbedimo dovoljno online sadržaja u formi radionica, konferencija, vebinara i diskusija kako bismo održali svakodnevnu komunikaciju i motivisali zaposlene. Ono na šta smo posebno obratili pažnju jeste da osmislimo što interesantnije sadržaje za zaposlene, kako bi nastavili druženje ali i učinili da vreme provedeno kod kuće bude što kvalitetnije. Organizovali smo različita online neformalna druženja poput Movie nights, spremanja hrane i koktela, radionica za decu zaposlenih, joga i fitnes časova, kao i prvi sportski izazov Beat yourself koji je imao za cilj da podstakne treniranje i sport kroz online takmičenje.\nTakođe, organizovani su i razni foto‑izazovi za zaposlene, koji su svojim slikama podržali i dali razne kreativne predloge na razne teme od očuvanja prirode, preko značaja sportskih aktivnosti do razvijanja zdravih navika. Sve ove aktivnosti imale su za cilj da se osećaj tima ne izgubi i da se podstakne pozitivna radna atmosfera.\nPročitajte i: Kvantni senzor za preciznije otkrivanje SARS-CoV-2\nKako se sami zaposleni odnose prema mogućnosti rada od kuće – pokazuju li želju da se vrate u kancelarije ili bi želeli da i u periodu posle epidemije, delimično ili potpuno, rade od kuće?\nMS: Više puta do sada radili smo istraživanje na temu raspoloženja naših zaposlenih da se vrate na rad u kancelarijama i do sada su ona pokazala da su još uvek sigurniji u ovakvom režimu rada. Svakako, kako u Srbiji ima mnogo onih koji su prošli proces vakcinacije, sve veći broj njih se usuđuje da poneki dan u nedelji provede u svojoj kancelariji. Odluka kompanije je da zaposleni do kraja tekuće godine nemaju obavezu da rade iz poslovnih prostora, a vreme, kao i želje zaposlenih, pokazaće kako ćemo organizovati rad nadalje.\nMislite li da će u post‑COVID vremenu broj poslovnih putovanja biti trajno smanjen, tj. da li se elektronskim sastancima mogu zameniti svi ili samo neki kontakti s kolegama i klijentima koji su geografski udaljeni od vas?\nMS: Pretpostavljamo da će se u post‑COVID vremenu broj potreba za poslovnim putovanjima optimizovati, ali isto tako, verujemo da će se ljudi uželeti „žive“ reči i sastanaka, i da će vreme i okolnosti pokazati kako će naše poslovanje izgledati u budućnosti. Budući da smo mi kompanija koja pruža različite usluge iz oblasti razvoja softvera, već 20 godina imamo praksu i mogućnost da zaposleni rade od kuće, što nas čini spremnim za sve opcije i situacije. Upravo zbog takvog modela poslovanja, protekla godina je za nas bila dosta uspešna, jer smo uspeli za vrlo kratko vreme da se prilagodimo novonastaloj situaciji, ali i unapredimo kvalitet usluga koje pružamo.\nProšle godine ste organizovali brojne online događaje poput vebinara, kakvi su vam planovi za ovu godinu?\nTB: Prošle godine organizovali smo šest remote vebinara, koji su bili veoma uspešni i posećeni i gde su svi zainteresovani mogli da se upoznaju sa alatima kao što su Atlassian, Cherwell i Salesforce. Ove godine, u aprilu smo otvorili sezonu i organizovali online vebinar na temu „Put digitalne transformacije u bankama: ostvarivanje očekivanja korisnika sa IT uslugama“ koji je okupio stručnjake iz regiona i Evrope.\nTatjana Boševska, Banking & Finance Division menadžer, Seavus Group\nTokom vebinara, imali smo priliku da čujemo izazove i iskustva iz banaka iz Srbije, Hrvatske i Makedonije, ali i da se upoznamo s trendovima iz Švedske i Češke. Samo neke od tema o kojima smo diskutovali bile su: digitalno iskustvo korisnika, uticaj digitalizacije u bankama u Srbiji, modernizacija bankovnih sistema, izazovi sajberbezbednosti i ugrožavanje bezbednosti velikih baza podataka. Vebinaru je prisustvovalo više od 140 osoba koje su svojim pitanjima pokazali veliko zanimanje za IT tehnologije i usluge u bankovnoj industriji, i samim tim nam pružili dobru osnovu za planiranje i organizaciju našeg sledećeg vebinara, o čemu ćemo vas na vreme obavestiti.\nMožete nam reći nešto malo više o vašoj diviziji i da li možda imate planove za zapošljavanje novih kadrova?\nTB: U okviru Seavus‑a imamo Banking & Finance diviziju koja se bavi isključivo IT rešenjima za bankarsku i FinTech industriju. Ova divizija uspešno posluje 20 godina i ima više od 130 IT stručnjaka koji se bave razvojem i integracijom modernih i inovativnih bankarskih IT rešenja. Do sada smo uspešno sarađivali, a sarađujemo i dalje, sa bankama i fintech startup‑ovima iz Nordic regiona, US‑a ali i s vodećim bankama iz našeg regiona. Najčešće su to usluge vezane za razvoj sistema i rešenja za digitalnu transformaciju, optimizacije i automatizacije procesa, modernizacije bankovnih sistema, ali i razvoja custom rešenja za plaćanja. Uz našu podršku banke uspešno transformišu svoje digitalne usluge i pružaju svojim korisnicima jedinstvena i inovativna digitalna iskustva. Ono što je posebno važno istaći jeste to da upravo sve veća potražnja za savremenim rešenjima i digitalizacijom bankarskih sistema i procesa, otvara vrata za nova radna mesta. Pored rada na zanimljivim projektima i modernim tehnologijama, mi našim zaposlenima nudimo mogućnost stalnog usavršavanja i odličnu radnu atmosferu. Ovom prilikom pozivamo sve zainteresovane da se prijave i nastave da grade svoju karijeru kod nas.\nKorisna adresa: career.seavus.com\nTagovi: Covid-19, IT dating, karijera, pandemija, rad od kuće, Seavus, Zapošljavanje\n← Huawei predstavio nove uređaje koje pokreće HarmonyOS 2\nDahua Technology: Bezbednost u fokusu →


Bijonse objavila novu pesmu posle dve godine (Video)\nAmerička pop zvezda Bijonse neočekivano je objavila novu pesmu, prvu u poslednje dve godine, čiji tekst i spot govore o pokretu „Životi crnaca su važni“ i policijskoj brutalnosti u SAD.\nBijonse je novi singl pod nazivom „Formejšn“ i video koji ga prati objavila samo dan pre nego što bi trebalo da nastupa pred desetinama miliona televizijskih gledalaca tokom poluvremena finalne utakmice prvenstva nacionalne lige američkog fudbala, poznatom „Super boulu“, prenela je agencija AFP.\nPesma predstavlja poklon za fanove pevačice i može se besplatno skinuti sa servisa „Tajdal“, čiji su vlasnici Bijonse, njen suprug DŽej Zi, Rijana i drugi umetnici.\nSpot, koji je snimljen u NJu Orleansu, sadrži reference na pokret „Životi crnaca su važni“, koji je pokrenut u SAD kao protest protiv policijske brutalnosti prema Afroamerikancima.\nU spotu su prikazani policajci pod punom opremom, koji na kraju podignu ruke kao da se predaju, a onda se kamera okrene prema grafitu na zidu na kojem piše: „Prestanite da pucate u nas.“\nBijonse, koja se proslavila u grupi „Destniz čajld“ pre nego što je postala solista, poslednji album je objavila krajem 2013, a prošle godine se relativno malo pojavljivala u javnosti.\nDobio otkaz zbog pesme „Lili Marlen“


“Ponudom kvalitetnih proizvoda i usluga postižemo visok stepen zadovoljstva svih zainteresovanih strana ispunjavanjem njihovih zahtjeva.”\nOva politika ima za cilj da na jasan i nedvosmislen način ukaže na opredijeljenost kompanije DOO “ČIKOM“ Podgorica, da kontinuirano sprovodi i unapređuje svoje poslovanje u skladu sa zahtjevima međunarodnih standarda: ISO 9001:2015 (Sistem menadžmenta kvalitetom), ISO/IEC 27001:2013 (Sistem menadžmenta bezbjednošću informacija) i ISO/IEC 20000-1:2011 (Sistem menadžmenta uslugama).\nVisoka posvećenost ispunjavanju zahtjeva ovih standarda, postavljanje ciljeva koji su u saglasnosti sa njima i učešće svih zaposlenih u njihovom ispunjavanju, doprinosi poslovanju, koje rezultuje proizvodima i uslugama koje su u saglasnosti sa zahtjevima naših korisnika i svih zainteresovanih strana, kako internih tako i eksternih, u okruženju koje karakteriše visok nivo bezbjednosti informacija, što sve zajedno čini bazu iz koje proizilaze strateški ciljevi našeg preduzeća.\nTežimo da svim aspektima našeg rada pristupimo sistematski i da u naše poslovanje integrišemo sledeće principe:\nPonudom kvalitetnih proizvoda i usluga postići visok stepen zadovoljstva svih zainteresovanih strana ispunjavanjem njihovih zahtjeva.\nIstraživanje sadašnjih i budućih potreba i očekivanja svih zainteresovanih strana, kao i prihvatanje njihovih relevantnih sugestija i predloga.\nSnižavanje troškova poslovanja, povećanje produktivnosti i dobiti kao osnov rada na povećanju efektivnosti svih procesa na kojima se zasniva poslovanje preduzeća.\nLiderski odnos rukovodstva preduzeća po pitanju uključivanja svih zaposlenih, na svim nivoima, u ostvarivanje ciljeva preduzeća, koji sveukupno vode ka visokom nivou usaglašenosti proizvoda i usluga, kao i visokom nivou bezbjednosti informacija, prema zahtjevima svih zainteresovanih strana.\nPružanje povoljnih uslova za učenje, kontinuirano osvježavanje i usavršavanje znanja i stručnih sposobnosti svih zaposlenih.\nPodsticanje timskog rada u težnji da se postavljeni zadaci obavljaju na što bolji način.\nPlaniranje u svim poslovnim procesima i uspostavljanje stalnih poboljšanja (mjerenjem i analizom performansi obezbijediti podatke koji su neophodni za izmjene i poboljšanja procesa).\nOdlučivanje na osnovu činjenica (analiza postojećeg stanja, realizacija ciljeva i planova, korekcije na osnovu dobijenih rezultata i praćenje efekata korigovanih procesa).\nPartnerski odnos sa isporučiocima i korisnicima (stvaranje i jačanje povjerenja i saradnje).\nInformacije, bez obzira u kojoj se formi se nalaze su primarna sredstva za poslovanje, imaju svoju vrednost i biće adekvatno zaštićene.\nPovjerljivost, integritet i raspoloživost informacija će, primjenom procesa menadžmenta rizikom, svim zainteresovanim stranama ukazati na to da se u preduzeću rizikom adekvatno upravlja.\nBezbjednost informacija je uzeta u obzir pri projektovanju procesa, informacionih sistema i kontrola.\nOva politika je odobrena od strane najvišeg rukovodstva preduzeća DOO “ČIKOM“ Podgorica i obezbjeđuje okvir za dalje postavljanje relevantnih ciljeva preduzeća.


Gradska uprava grada Gradiška organizuje događaj “Dani pejzaža”\nGradska uprava grada Gradiška implementira projekat “ADRILINK – Mreža za interpretaciju Jadranskog pejzaža”.\n“Cilj projekta je jačanje lokalne privrede povećanjem turističke ponude, vrednovanjem lokalnih identiteta, prirodne i kulturne baštine stvaranjem novih i uvezivanjem postojećih turističkih proizvoda i subjekata, te stvaranje povoljnog poslovnog okruženja u Jadransko-jonskom području”, poručuju iz Gradske uprave Gradiška.\nSprovođenjem projekta je planirano osnažiti kapacitete zainteresovanih strana u području zaštite prirodne i kulturne baštine i turizma, kako bi se održivo valorizovala i očuvala prirodna i kulturna baština kao sredstvo razvoja i rasta privrednog sektora u turizmu.\nS ciljem promovisanja projekta i informisanja šireg stanovništva o planiranim projektnim aktivnostima Gradska uprava grada Gradiška će u petak, 04.06.2021. godine organizovati događaj “Dani pejzaža” u prostorijama Gradske uprave.\nS ciljem osnaživanja lokalnih zainteresovanih strana iz oblasti kulture, turizma, sporta i privrede organizovaće se u petak, 11.06.2021. godine prva od četiri Edukativno-interpretativne radionice u okviru kojih će učesnici samostalno mapirati turističke potencijale, definisati strateške pravce i operativne planove za razvoj novog turističkog proizvoda Gradiške, turističke rute koja će biti prezentovana na projektnoj platformi i postati dio Jadronsko-jonske turističke ponude.\nDodatne informacije o projektu, partnerskom konzorcijumu, projektnim i partnerskim aktivnostima možete vidjeti na stranici projekta, kao i na ovom linku.\nGradsko pozorište Gradiška: Predstava “LJUBAV” ponovo na sceni\nU Gradišci i Banjaluci oduzeti mobilni aparati, pametni telefoni, laptopi i duvan u vrijednosti od 115.000 KM (FOTO)


Budvanska URA: Ne mogu se samovoljno suspendovati zakoni, samo zato što ih je donosio DPS - URA\nBudvanska URA: Ne mogu se samovoljno suspendovati zakoni, samo zato što ih je donosio DPS\nZabrinjavajući su zbog toga što je predlaganje protivzakonitog poništavanja odluka prethodno nasilno uspostavljene administracije DPS-a, dobilo podršku odbornika nove većine koju čine DF i Demokrate. Takvo postupanje nove većine nije imalo za cilj da vrati zakonitost i ustavnost u radu lokalne samouprave, već isključivo slanje populističke poruke da su mučeni tromjesečni ranoranioci postali “pravični” osloboditelji.\nMeđutim, izbori 30. avgusta su jasno pokazali da “osloboditelji” ne mogu biti oni koji uzurpiraju zakone i Ustav Crne Gore, na način kako je to DPS radio godinama, a posebno nasilnim preuzimanjem vlasti u Budvi.\nRazumijemo potrebu predsjednika Carevića da bude “spasitelj” u očima radnika Vodovoda i Komunalnog preduzeća i ukupne javnosti, na način što će sa opštinskog računa, bez pravnog i finansijskog osnova, isplatiti dvije zarade zaposlenima u društvima sa ograničenom odgovornosti. Međutim, licemjerno je zbog istog takvog protivzakonitog poteza osuđivati DPS za isplatu dvije zarade zaposlenima u Opštini Budva u vrijeme blokade računa, a onda činiti isto, pravdajući to neefikasnošću novog ministra finansija i zarobljenim institucijama u vidu CRPS-a.\nDo ove situacije ne bi došlo da odbornici nove većine nisu slijepo vjerovali administraciji Carevića, kao što smo i upozoravali na skupštinskom zasijedanju kad se o tome raspravljalo. Uprkos upozorenjima da ne preuzimaju ulogu suda i ne poništavaju akte Divanovićeve administracije, već da razriješe dužnosti sva imenovana i postavljena lica i spriječe dalje zloupotrebe i protivzakonitosti predlaganjem novih akata, donijele su se odluke koje su proizvele da radnici na današnji dan nisu primili dvije zarade, da postoje administrativne barijere u radu ovih preduzeća, a dodatno će trpjeti Budžet opštine usled sudskih sporova koji predstoje.\nPodsjećamo g. Carevića da nije dobio mandat građana da bi u DPS maniru kršio procedure i zakone, čijem poštovanju izgleda samo deklarativno teži, niti da bi politikantskim metodama “spasavao” građane koji puna dva mjeseca ne mogu da servisiraju kreditne obaveze, komunalije i potrošačku korpu. Pozivamo ga da sazove hitnu sjednicu SO Budva na kojoj će biti razriješeni stari i imenovani novi Upravni odbori u ovim preduzećima u skladu sa zakonskim procedurama i na taj način omogućiti upis promjena u CRPS i uspostavljanje normalnog procesa rada u ovim preduzećima.


Pravila o zaštiti privatnosti – Bellscabin Guesthouse, zvanični veb sajt | Hosteli u gradu Karuizava\nOva Izjava o zaštiti privatnosti se odnosi na veb sajt www.bellscabin.net koji je u vlasništvu i kojim upravlja objekat Bellscabin Guesthouse. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.bellscabin.net. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na bellscabin@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na bellscabin@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na bellscabin@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Prodaja Volkswagena i dalje u padu - Auto Republika\nПочетна Life Biznis Prodaja Volkswagena i dalje u padu\nProdaja jednog od najvećih imena u automobilskoj industriji na svetu, Volkswagena, nastavila je sa padom i u oktobru, a razlozi su različitog karaktera.\nNa globalnom planu, nemački proizvođač je prodao 516.900 novih automobila prošlog meseca, što je 6,2 odsto manje u odnosu na isti period prošle godine.\nPostoje dva glavna razloga za to: kinesko tržište na kojem su kupci trenutno „na čekanju“ zbog trgovinskih nesuglasica sa SAD, kao i evropsko, gde je usklađivanje sa WLTP standardima prouzrokovalo probleme za izvestan broj modela.\nVolkswagen ne može da reši probleme u Kini, dok je za ove evropske sam kriv.\nOtkada je stupio na snagu, WLTP je naterao proizvođače automobila da primene novu proceduru na sve nove proizvedene automobile, tako da od 1. septembra nijedno vozilo ne može biti prodato u Evropi a da mu nije proveren nivo emisije štetnih gasova po WLTP merilima.\nVećina proizvođača automobila, uključujući i nemačke, imale su popriličan broj vozila u zalihama kod dilera, koja nisu bila testirana, a trenutno su u procesu dobijanja licence.\nU Kini, Volkswagen je prodao 274.100 vozila, što je popriličan pad (-9,8 odsto) u odnosu na oktobar 2017., dok je u Evropi situacija bila nešto bolja, sa „minusom“ od 7,1 odsto (122.000).\ntagovi: kina kinesko tržište prodaja automobila volkswagen vw\nprethodni Carinsko primirje između EU i SAD će očigledno biti kratkog daha\nsledeći BMW M3 G80 posedovaće pogon na zadnje točkove, M xDrive i ručni menjač\nŠef VW grupe najavljuje proces biranja svog naslednika


Nole se kretao bez obezbeđenja, u kežual izdanju, dok je na glavi imao naočare i kačket, pa mnogi nisu shvatili da je to zapravo on.\nČuvenog sportistu fotkali smo na parkingu i u obližnjem parku, a na sebi je imao šorts i crvenu, tanku jaknu.\nNovakov sin Stefan, podsetimo, danas proslavlja šesti rođendan. Poruku kojom mu je Nole čestitao rođendan pročitajte OVDE.\nVIDEO Novak igra tenis sa devojčicom\nNovak igra tenis sa devojčicom\nTatjana Pujin, koju mnogi znaju po filmovima “Kako se kalio čelik“ i “Mi nismo anđeli“, zapaženu ulogu ostvarila je i u ostvarenju "Sulude godine", gde je glumila medicinsku sestru.\nPevačica je otvoreno priznala da je estrada u teškoj finansijskoj situaciji i da će muzičari morati da se naviknu da žive skromno te razvlače malu sumu novca od prvog do prvog.\nMarija Kulić ne krije da je razočarana u Miljanu, koja je po treći put zatrudnela u rijalitiju, a istakla je da jedva čeka da se vrati u "Belu kuću" kako bi se suočila sa ćerkom. Iako je u prvi mah mislila da njena ćerka izmišlja da je u drugom stanju, Marija je sada odlučna u stavu da Miljana mora da prekine i ovu trudnoću.


Preporod: Nova agresija na BiH - AKOS\nHome > Kultura i tradicija > Književni kutak > Preporod: Nova agresija na BiH\nPreporod: Nova agresija na BiH\nby - 03/01/2020\nPreporod od 1. januara 2020. godine u štampanom i digitalnom izdanju, osim intervjua s federalnom ministricom obrazovanja i nauke dr. Elvirom Dilberović-Ćemalović, analizirao je obrazovanje u BiH, ukazao kako su nametnuti nastavni planovi zločin nad obrazovanjem, te da je uspostava jedinstvenog obrazovnog prostora Srbije i manjeg entiteta pokazatelj da je BiH i dalje meta agresije.\nPreporod piše o tome šta donosi novi zakon o državljanstvu u Indiji prema kojem će biti marginalizirano preko 200 miliona muslimana u ovoj zemlji. Prema ovom zakonu, muslimani nisu “istinski“ pripadnici indijske nacije, te njime premijer Indije Modi nastavlja voditi Indiju ka uređenju zemlje kojom upravljaju hindusi, a indijska nacija je isključivo za hinduse.\nOvo je, također, put ka rušenju ideje o Indiji onako kako je zamislio Mahatma Gandi, a proteste protiv ovakvog zakona podržao je upravo njegov praunuk Arun Gandi, koji je, između ostaloga, kazao da se “po prvi put u nezavisnoj Indiji pokušavaju nametnuti diskriminirajući zakoni i sistem koji ljude razvrstavaju na osnovu religije.”.\nPreporod se osvrnuo i na ovogodišnje korištenje ajeta na bilbordima u Tuzli. Iza ovih bilborda, u suštini, stoji promocija neestetike i groteske i koji nas podsjećaju na riječi arapskog pjesnika koji je o modernom uništavanju Kur'ana kazao “glupaci su sposobni interpretativno uništiti i najgenijalnije tekstove“.\nDvobroj Preporoda u znaku obilježavanja genocida u Srebrenici i Prijedoru\nNovi broj Preporoda: Nastavak diskriminacije bošnjačke djece u Doboju\nNovi broj Preporoda: Vakuf ponovo meta\nHutba iz Begove džamije: Preispitajmo svoj odnos prema Allahu dž.š.


DA LI SU SE DŽEK DORSI I TVITER RASTALI PRERANO ILI PREKASNO: Cvrkut o cvrkutu - Nira Press\nPočetna » DA LI SU SE DŽEK DORSI I TVITER RASTALI PRERANO ILI PREKASNO: Cvrkut o cvrkutu\nVest godine iz esnafa tehnoloških kompanija kojima je tokom minulih 12 meseci posvećivana pažnja veća od uobičajene, jeste smena na vrhu Tvitera, pionira društvenih mreža i kompanije koja je svojim izumom redefinisala medije, odnosno način na koji se vesti stvaraju i konzumiraju.\nVest – saopštena, naravno, jednim tvitom – glasi da se Džek Dorsi (45) povukao sa mesta glavnog izvršnog direktora (CEO) kompanije koju je osnovao i čiji je servis celoj planeti stavio na raspolaganje 15. jula 2006. Zajedno s njim u poduhvat stvaranja tvitera (reč „twitter“ na engleskom znači „cvrkut“) učestvovala su još dvojica partnera, ali se tehnološka genijalnost i vizija nove komunikacione platforme pripisuju samo njemu.\nIstina je da je na početku bilo malo onih koji su verovali da novi izum, koji omogućava emitovanje i komentarisanje poruka od maksimalno 140 slovnih znakova (u međuvremenu udvostručeno na 280) ima neku praktičnu vrednost. Pokazalo se, međutim, da je to bila zabluda: „mikro blogovanje“, kako se Tviter stručno opisuje, postavilo je temelje jednom novom globalnom povezivanju koje će se potom nadograđivati pojavom Fejsbuka, Instagrama, Tik-Toka i drugih.\n„Došlo je vreme da odem i kompanija je spremna za napredovanje“, poručio je Dorsi u zvaničnom saopštenju. Potom je u „cvrkutanju o cvrkutu“ – svestranoj analizi, opet preko društvenih mreža, dosadašnje istorije Tvitera i uloge Džeka Dorsija – pokrenuto i pitanje stvarnih razloga za njegovo povlačenje, uz polemike da li se rastaju prerano ili prekasno. Pokrenut je novi krug debate o staroj temi: koliko dugo neki preduzetnik, sa velikom idejom kako da usreći čovečanstvo i zaradi velike pare, treba da ostane jedini roditelj svog biznis čeda i u kom momentu preduzetnika treba da zameni profesionalni menadžer.


Brajović i Crnadak: Crna Gora i BiH njeguju dobrosusjedsku politiku - Vijesti.me\nISTAKNUTA VAŽNOST DOBROSUSJEDSKE POLITIKE\nBrajović i Crnadak: Crna Gora i BiH njeguju dobrosusjedsku politiku\nBrajović je kazao da je za Crnu Goru, kao državu koja je najviše odmakla u procesu evropske integracije, poštovanje principa regate od izuzetne važnosti Edit\nIgor Crnadak, Ivan Brajović (Foto: Skupstina.me)\nMINA 27. februar 2018, 14:57 ažurirano 31. januar 2019, 23:08\nCrna Gora i Bosna i Hercegovina (BiH) u kontinuitetu razvijaju prijateljske odnose i saradnju zasnovanu na višestrukoj povezanosti, ocijenjeno je na sastanku predsjednika Skupštine, Ivana Brajovića i ministra vanjskih poslova BiH, Igora Crnadaka.\nIz kabineta predsjednika je saopšteno da je u kontekstu jačanja regionalne stabilnosti posebno istaknuta važnost njegovanja dobrosusjedske politike i regionalne saradnje.\n„Sagovornici su pozdravili nedavno usvojenu Strategiju o proširenju za Zapadni Balkan, u kojoj je jasno naznačena evropska perspektiva država regiona, kao i važnost vrednovanja individualnih dostignuća svake zemlje na putu ka Evropskoj uniji (EU)“, navodi se u saopštenju.\nBrajović je kazao da je za Crnu Goru, kao državu koja je najviše odmakla u procesu evropske integracije, poštovanje principa regate od izuzetne važnosti.\n„Crna Gora je spremna da svim državama Zapadnog Balkana pomogne na evropskom putu“, naveo je Brajović.\nCrnadak je rekao da je teško zamisliti budućnost Zapadnog Balkana van konteksta EU, koji je važan za jačanje demokratije, institucija i vladavine prava.\n„Tokom susreta dvojice zvaničnika razmijenjena su mišljenja o aktuelnim ekonomskim prilikama i i istaknuto da je preduslov intenzivnije ekonomske saradnje bolja infrastrukturna povezanost dvije zemlje“, zaključuje se u saopštenju.


Pupin memorijalni projekat među pet najboljih na svetu - News - Turistički svet\nPupin memorijalni projekat među pet najboljih na svetu\nPupin memorijalni projekat, delo Obrazovno-istraživačkog društva Mihajlo Pupin, našao se među prvih pet projekata u okviru takmičenja Svetskog samita o informacionom društvu.\nPupin memorijalni projekat, autorke Aleksandre Ninković Tašić, na predlog Ministarstva kulture i informisanja, našao se u konkurenciji sa još 349 projekata, i zahvaljujući osvojenim glasovima, plasirao u pet najboljih projekata na svetu. Time je osvojio titulu šampiona u okviru takmičenja Svetskog samita o informacionom društvu (WSIS), čiji je cilj promocija dobre prakse u upotrebi informaciono–komunikacionih tehnologija koje doprinose ostvarivanju nedavno dogovorenih Ciljeva održivog razvoja Ujedinjenih nacija.\nSam projekat, koji na globalnom nivou promoviše delo našeg velikog naučnika u oblasti telekomunikacija i kulture, sastoji se iz dve komponente, Pupinog virtuelnog muzeja i interaktivne izložbe o Pupinu, u kojima je glavni partner bio Telekom Srbija.\nNastavljajući tradiciju popularizacije lika i dela velikih srpskih naučnika, na interaktivan način omogućeno je mladima da kroz virtuelni muzej "kroče" u svet Mihaila Pupina Idvorskog, obiđu njegov zavičaj i steknu uvid u rad ovog velikog naučnika, profesora i dobrotvora.\nVisok plasman Pupin memorijalnog projekta značajan je ne samo zbog promovisanja naučnog nasleđa Mihajla Pupina u oblasti kulture i telekomunikacija čiji je rad zaštitio i UNESCO 2014. godine, već i zbog činjenice da ta promocija koristi moderne tehnologije kako bi ljudima širom sveta približila rad našeg poznatog naučnika.\nU izdanju Fakulteta sporta i fizičkog vaspitanja Univerziteta u Beogradu, a pod...\nUdruženje TESTIVAL i Dorćol Platz, bili su proteklog vikenda domaćini Festivala testa,...\nInternacionalni "Butrinti Summer Fest" - prvi put u Beogradu\nSinoć je u Beogradu, u Teatru 78, po prvi put održan internacionalni festival "Butrinti...\nI ove godine, 10. godinu zaredom, povodom Mačkovog dana mladog portugizera, održava se i...


PRIJAVITE NEOSNOVANO PODIZANJE CENA – KRUŠEVAC.LINK\nOvde si trenutno: Home / DRUŠTVO / PRIJAVITE NEOSNOVANO PODIZANJE CENA\nPRIJAVITE NEOSNOVANO PODIZANJE CENA\nMinistarstvo državne uprave i lokalne samouprave Vlade Republike Srbije saopštilo je da od danas građani i privreda mogu da prijave nezakonito podizanje cena životnih namirnica, lekova, medicinskih sredstava i zaštitne opreme jedinstvenom Kontakt centru za republičke inspekcije. Kontakt centar je oformljen kako bi se sprečile neregularnosti na tržištu u vreme pandemije COVID-19, a zaposleni će prijavu primati na broj 011/6350-322 ili putem sajta www.inspektor.gov.rs i, uz ocenu iste, prosleđivati je nadležnoj republičkoj inspekciji.\nKontakt centar je pokrenula Vlada, u saradnji sa Ministarstvom državne uprave i lokalne samouprave, Jedinicom za podršku Koordinacionoj komisiji za inspekcijski nadzor, Kancelarijom za IT i eUpravu i NALED-om, kao i uz podršku Evropske banke za obnovu i razvoj koja, u okviru dvogodišnjeg projekta, podržava reformu inspekcija u Srbiji. Evropska banka za obnovu i razvoj je, u želji da pomogne ublažavanju negativnih posledica pandemije na rast sive ekonomije, omogućila da Kontakt centar bude uspostavljen za samo pet dana.\nMinistar državne uprave i lokalne samouprave Branko Ružić istakao je tim povodom da je vanredno stanje prouzrokovano pandemijom virusa COVID-19 ubrzalo početak rada Kontakt centra, jer se i u ovoj situaciji mogu naći pojedinci koji žele da se okoriste u ovoj situaciji. Naša je namera da kroz rad pomenutog centra zaštitimo građane i privrednike od nesavesnog ponašanja, objasnio je on i iskazao zahvalnost partnerima iz EBRD, Kancelarije za IT i NALED-a na spremnosti da preusmere deo aktivnosti na rešavanje zdravstvenih i ekonomskih posledica širenja virusa. Nakon okončanja pandemije, kako je objasnio, Kontakt centar će zajedno sa eInspektorom biti centralna tačka modernizovanog sistema inspekcijskog nadzora, omogućiće veću efikasnost inspekcija i ojačati poverenje u inspekcijski sistem, javnu upravu i vladavinu prava.\nZbog zabrane kretanja, operateri će na raspolaganju biti od 9 do 16 časova, a van radnog vremena moguće je ostaviti prijavu kao govornu poruku. Tokom celog dana, moguće je podnositi prijave i onlajn, preko jednostavne kontakt forme na sajtu www.inspektor.gov.rs, što je ujedno najefikasniji način da se što pre dobije odgovor. Prijave mogu da se podnesu i anonimno, a oni koji ostave kontakt podatke dobiće u roku od 72 časa povratnu informaciju kojoj republičkoj inspekciji je prosleđena. Republičke inspekcije imaju zakonski rok da obaveste podnosioca o toku postupka.\nDirektorka za regulatornu reformu u NALED-u Jelena Bojović precizirala je da građani svake nedelje upute približno 1.600 prijava inspekcijama, a sada im je prijavljivanje olakšano, jer ne moraju da znaju u čijoj je nadležnosti problem koji imaju. Uspostavljanje Kontakt centra je, kako je naglasila, jedna od ključnih mera Nacionalnog programa za suzbijanje sive ekonomije i svako ko uoči poslovanje u sivoj zoni, narušavanje prava potrošača ili radnika, ili sumnja u bezbednost proizvoda ili usluga, na jednom mestu može da podnese prijavu bilo kojoj od 44 republičke inspekcije. Putem Kontakt centra moguće je podneti i pritužbu na postupanje službenih lica republičkih inspekcija.\nOno što građani i privreda neće moći da prijavljuju su problemi iz nadležnosti pokrajinskih i lokalnih inspekcija, kao što su komunalni poslovi, komunalni red, saobraćaj, buka, vanpijačna prodaja, izgradnja objekata u nadležnosti opštine/grada i drugo. U tim situacijama, operateri će ih uputiti na nadležnu pokrajinsku ili lokalnu inspekciju. Dodatne informacije mogu se dobiti na imejl press.mduls@mduls.gov.rs.\nTag cene prijava Vlada\nPREMINULA JOŠ DVA PACIJENTA OBOLELA OD KORONA VIRUSA!


Pavićević: Knežević kompromituje, a Mandić i Medojević razbijaju po šavovima Demokratski front - Naši u svetu\nPavićević: Knežević kompromituje, a Mandić i Medojević razbijaju po šavovima Demokratski front\nObjavljeno 29/08/19 u 15:30\nPredsednik Crnogorske Vladimir Pavićević kazao je da razume poruku Valentine Tadić da napusti Odbornički klub Demokratskog fronta u SO Budva i Pokret za promene.\nOn joj se, kako je saopšteno iz Crnogorske, “zahvalio na solidarnosti sa svim biračima i Crnogorske i Demokratskog fronta u Budvi, koji se gnušaju retorike lidera DF-a”.\n“Milan Knežević kompromituje Demokratski front, a Andrija Mandić i Nebojša Medojević ga razbijaju po svim šavovima kako bi ga lakše preneli gospodinu Đukanoviću i DPS-u na tacni. Raduje činjenica i potvrda da je crnogorski građanin osvešćen i emancipovan i da stremi evropskom i normalnom načinu delovanja u politici i komunikaciji“, rekao je Pavićević.\nPavićević je dodao da su DF i DPS dve polovine istog trulog i korumpiranog sistema koji crnogorskog građanina udaljava od Evropske unije, prosperitetnog života i standarda koji zaslužuju posebno ljudi sa ovih prostora.\n“Zapamtite, ko god se kreće evropskim putem, na tom putu neće sresti lidere DPS-a, njihove prijatelje i partnere i lidere Demokratskog fronta. Zato vas pozivam da svi zajedno idemo tim putem, da dodamo gas i pobedimo sve retrogradne, nacionalističke, korumpirane i kriminalne delove društva”, rekao je Pavićević.\nOn je dodao da se “odluka Crnogorske da se sačuva vlast u Budvi pokazala kao dobro rešenje, jer je ljudima dala šansu da donose dobre odluke”.\nAndrija MandićCrnogorskaNebojša MedojevićVladimir Pavićević\n“Teslin narod” u Vašingtonu, velika premijera filma (FOTO)\nPavićević: Uz trunku obraza Mandić da podnese ostavku na sve političke funkcije!\nUstavni sud oslobodio Medojevića\nUhapšenom Medojeviću pozlilo, iz zatvora prebačen u bolnicu\nCrna Gora: Apelacioni sud doneo odluku u vezi Medojevića i Kneževića\nViši sud u Podgorici objasnio zašto je naloženo privođenje poslanika Medojevića i…\nMandić: Kad se pomene Srbija dobijaju napad histerije\nJovanović: Jezivo za Srbe u Crnoj Gori


Ruskom pretnjom izvlače od članica NATO-a dva odsto BDP-a za odbranu - 18.10.2019, Sputnik Srbija\nRuskom pretnjom izvlače od članica NATO-a dva odsto BDP-a za odbranu\nBritanski ministar spoljnih poslova Dominik Rab, u nastojanju da objasni državama-članicama NATO-a zašto je potrebno da izdvoje dva odsto svog BDP-a za odbranu... 18.10.2019, Sputnik Srbija\n07:05 18.10.2019 (Osveženo: 09:30 18.10.2019)\nBritanski ministar spoljnih poslova Dominik Rab, u nastojanju da objasni državama-članicama NATO-a zašto je potrebno da izdvoje dva odsto svog BDP-a za odbranu, ponovo je potegao „argument“ Crne Gore, u kojoj je Rusija, kako se izrazio, „pokušala da potkopa demokratiju“.\nRab je, naime, govoreći ove nedjelje na Parlamentarnoj skupštini NATO-a u Londonu, kazao da članice Alijanse moraju da se suoče sa Rusijom kako se im ne bi desilo isto što i u Crnoj Gori, gdje je, kako je kazao, „Rusija pokušala da potkopa evropsku demokratiju u neuspjelom pokušaju puča“.\nRedovno pominjanje Crne Gore uz Krim, sajber-napade u Evropi, i tobožnji ruski atak nervnim agensom u Britaniji, postalo je, čini se, dio ustaljenog NATO folklora kada se iznose „argumenti“ zašto se treba štiti od „agresivne Rusije“.\nMeđutim, za domaću javnost je prikazivanje Crne Gore kao „evropske demokratije“ ipak previše, pa makar dolazilo i od ministra iz zemlje koja se smatra njenom kolijevkom.\nNasljednici Saveza komunista\nAnalitičar Luka Radonjić izjavu britanskog šefa diplomatije o „potkopavanju evropske demokratije u Crnoj Gori“ vidi kao „zaista zanimljivu“, „neobičnu“, ali i „donekle ekscentričnu“. U prilog tome on dodaje da je upravo princip smjene vlasti putem izbora — što je osnovni preduslov funkcionisanja svake moderne i evropske i demokratije — za Crnu Goru u praksi još uvijek nepoznata i neistražena teritorija, poznata samo u teoriji i uporednom iskustvu drugih zemalja.\n„Podsjetiću, Milo Đukanović je sa svojom Demokratskom partijom socijalista u Crnoj Gori na vječnoj listi vladara pretekao Kim Džong Ila, Sadama Huseina, Mao Cedunga i mnoge druge... Stoga izjave poput ove koju smo imali prilike da čujemo mogu predstavljati samo podsticaj Đukanoviću da na vječnoj listi prestigne još Josipa Broza, pukovnika Gadafija i Roberta Mugabea“, ocjenjuje Radonjić za Sputnjik.\nKada se uzme u obzir i da je Demokratska partija socijalista (DPS) sebe proglasila nasljednicom Saveza komunista, onda se, po ocjeni našeg sagovornika, dolazi do cifre koja svjedoči o jednom od najdužih političkih i vladarskih kontinuiteta u istoriji.\n„I minimalno politički pismenom čovjeku jasno je koliko je Partija i njena partija nasljednica, koja je promijenila ekonomsku politiku komunista a zadržala njihove načine vladanja i tehnologiju političkih obračuna, za sve to vrijeme srasla sa državom. Duboko ukorijenjeno partijsko zapošljavanje, partijska zloupotreba Javnog servisa, manipulacija biračkim spiskovima, stranačka i nacionalna diskriminacija u državnoj administraciji, korupcija, zloupotreba tzv. socijalnih i drugih donacija u svrhu ’kupovine glasova‘, samo su početak dugog niza rezultata nesmjenjivosti jedne partije i njenog lidera. U Crnoj Gori na vlasti su ljudi, čija je vladavina čak starija i od njihove odrasle djece“, primjećuje naš sagovornik.\nBritanski fudbal popularan, ali ne i spoljna politika\nKada je pak posrijedi sama izjava britanskog ministra, Radonjić obrazlaže da nije ništa novo da velike sile igraju svoje šahovske partije, ali ni da neki na Zapadu uporno tragaju za načinom obnove smisla postojanja NATO-a, stvarajući od Rusije ogromnu prijetnju, pa da u tu svrhu koriste i malu Crnu Goru.\n„Shvatamo, ali ne prihvatamo ovakve ocjene kao dobronamjerne. Jer govoriti tako o Crnoj Gori, koja ne poznaje ni fundamentalni uslov demokratske promjene vlasti putem izbora, to nikako ne može koristiti političkoj i drugoj emancipaciji našeg društva. Štaviše, na taj način se postiže samo trajno gubljenje povjerenja u zapadnu politiku“, upozorava Radonjić.\nSagovornik Sputnjika zaključuje da su zbog svega toga u Crnoj Gori izuzetno popularne sve engleske fudbalske lige, televizijske serije i filmovi, književnost i muzika, ali ne i britanska spoljna politika.\n„’Potkopavanje evropske demokratije u Crnoj Gori‘ naslov je koji većinu građana tjera od samog teksta i ostatka izjave, a prva misao većini nije ’ko to potkopava crnogorsku demokratiju‘, već ’kako se može potkopavati nešto čega nema ili ima samo u tragovima‘“, kaže taj analitičar.\n„Ovo pogoduje samo režimskim medijima, koji državnu samobitnost nalaze čak i u zapisima restoranskih knjiga utisaka, a kamoli u izjavi šefa britanske spoljne politike. No, bez obzira na različita iskustva kroz koja smo prošli, osnovna i opšta kultura nam sugerišu da se iznova iznenadimo ovakvim izjavama, osobito kada dolaze od ljudi koji su po državnoj funkciji ’nasljednici‘ lorda Karingtona, lorda Dejvida Ovena, ser Džona Mejdžora i drugih prvaka britanske diplomatije“, zaključuje Radonjić.


Da li fokus na EU može da smiri tenzije?\nPoslednjih meseci došlo je do zaoštravanja odnosa između bivših jugoslovenskih republika, učestale su razmene oštrih reči između političara ali i incidenti na terenu koji prete da naruše odnose donekle stabilizovane od sredine 2000-tih godina. Između Beograda i Zagreba se nastavljaju optužbe koje još uvek pominju četnike i ustaše, a Republika Srpska je na klizavom terenu zbog osetljivosti referenduma zakazanog za septembar o Danu državnosti.\nTim pitanjem se juče bavio i predsednik Vlade Srbije Aleksandar Vučić koji se sastao sa predstavnicima diplomatskog kora i šefova misija međunarodnih organizacija i institucija u Srbiji da bi raspravljali o situaciji u regionu. Vučić je pre sastanka poručio da se "zbog takve situacije u narednom periodu ne može sa 100 odsto sigurnosti očekivati politički i ekonomski prosperitet u regionu."\nTimoti Eš, šef analitičko - strategijskog tima za Centralnu, Istočnu Evropu, Bliski Istok i Afriku u kompaniji Nomura International u Londonu, misli da će se situacija smiriti jednom kada prođu izbori i zemlje regiona vrate na fokus pristupanja Evropskoj Uniji.\nIako analitičari vide dizanje tenzija u Hrvatskoj kao postizanje poena u predizbornoj trci, Vučić je odbacio tu tezu navodeći da "to veze sa kampanjama, a ako ima, utoliko gore, jer je tu reč o kontinuiranoj antisrpskoj politici".\nOno što deluje kao pozitivan znak, a koji dolazi iz Srbije, je rešenost Beograda da ne odgovara na provokacije. Prošle nedelje je premijer najavio da ovdašnji ministri neće odgovarati na uvrede koje dolaze iz Hrvatske, ali je i u današnjem obraćanju rekao da će region videti da Srbija želi da poploča put saradnje i da će se krajem septembra videti učinjeno za hrvatsku manjinu u Srbiji.\n"Mi ćemo da uložimo energiju da ne pričamo o tim stvarima, već da razmišljamo o budućnosti, jer je za nas ona važnija od prošlosti. Naša reakcija biće mir, uzdržanost i trpeljivost", rekao je Vučić i dodao da može sa pravom da bude "kritikovan zbog toga što ne odgovara na najteže provokacije".\nU Srbiji, međutim, lokalni mediji podgrejavaju situaciju svojim naslovima, iako su se zvaničnici iz Beograda suzdržali u svojim reakcijama poslednjih nedelju dana.\nU susednoj Bosni i Hercegovini situacija je kao i uvek malo komplikovanija i uzrokovana najavom za održavanje referenduma na kojem će se građani izjašnjavati o pitanju dana državnosti. Vlasti u Republici Srpskoj su raspisale referendum za 25. septembar posle kojeg bi, ako se glasači pozitivno izjasne, 9. januar proglasio Danom Republike.\nOvaj potez Ustavni sud BiH je proglasio neustavnim, a grupa poslanika iz Skupštine je uputila pismo Visokom predstavniku međunarodne zajednice kao i ambasadorima više zemalja u kojem zahtevaju njihovu reakciju na ovu situaciju.\nPredsednik Stranke demokratske akcije (SDS) i predsedavajući Predsedništva BiH Bakir Izetbegović ocenio je referendum kao "probni balon za otcjepljenje RS od BiH".\nSrpski premijer je poručio da će vlast u Beogradu reagovati odgovorno i ozbiljno u slučaju da visoki predstavnik u BiH zatraži zabranu referenduma u RS.\n"Nema sumnje da ćemo želeti da čujemo stav svih srpskih predstavnika i da ću ih odmah pozvati u Beograd i zamoliti da se i s nama konsultuju ukoliko do takve odluke dođe", rekao je Vučić.\nŠef analitike iz Londona na pitanje da li misli da će do referenduma zaista doći kaže da je "sve moguće." "Srbija će imati važnu ulogu u ovoj odluci, a Vučić je rad da igra evropsku politiku u ovom momentu," poručuje Eš.\nOdluka o referendumu je neizvesna, jer i danas Predstavnički dom Parlamentarne skupštine BiH nije prihvatio predlog poslanika SDP-a BiH Denisa Bećirovića da u dnevni red današnje sednice bude uvrštena rasprava o referendumu, jer za to nije postojala saglasnost poslanika stranaka iz Srpske.\nTakođe su i ambasadori Upravnog odbora Saveta za implementaciju mira u BiH danas pozvali vlasti u RS da ne održe referendum o Danu Republike, jer na to gledaju kao faktor koji će destabilizovati BiH.\nMediji na Balkanu navode da referendum u Bosni koriste vlasti i u Beogradu i u Zagrebu za svoje interese. "Imamo izbore u Hrvatskoj, što nikako ne pomaže stvarima. Nisam siguran da postoji neka veća agenda u pozadini, ali možda nedostatak jasnog vođstva trenutno u Hrvatskoj dozvoljava nekim oportunistima da iskoriste situaciju," kaže Eš.


Smena vlasti u Kraljevu\nNa vanrednoj sednici Skupštine opštine Kraljeva smenjen predsednik Skupštine grada Milomir Šljivić iz SPO-a. Na njegovo mesto izabran je Tomislav Ilić (NS). Novu većinu u gradu činiće DSS, SRS, Nova Srbija i Pokret za Kraljevo.\nNa današnjoj vanrednoj sednici Skupštine opštine Kraljevo smenjen je predsednik Skupštine grada Kraljeva Milomir Šljivić iz Srpskog pokreta obnove i na njegovo mesto je izabran Tomislav Ilić iz Nove Srbije.\nOdluka je doneta glasovima 37 od ukupno 70 odbornika.\nDo raspada vladajuće koalicije u tom gradu došlo je jer je šest odbornika Pokreta za Kraljevo odlučilo da se prikloni novoj većini, koju čine DSS, radikali i Nova Srbija.\nO novom gradonačelniku odbornici će raspravljati na narednoj sednici za sedam dana, a kandidat je Ljubiša Jovašević iz Pokreta za Kraljevo, koji bi trebalo da na tom mestu zameni dosadašnjeg gradonačelnika Ljubišu Simovića iz DS-a.\nNa narednoj sednici trebalo bi da se raspravlja i o smeni direktora javnih preduzeća u gradu.\nPrethodna vladajuća većina je formirana tako što je Pokret za Kraljevo upravo odlučio da se prikloni koaliciji oko DS-a, napuštajući koaliciju koju su činili DSS, SRS i Nova Srbija.\nPokret Za Kraljevo nedavno nije uspeo da se skupi neophodnih 10.000 potpisa za preregistraciju, ali i dalje može po starom zakonu da učestvuje u vlasti u tom gradu.\nTa stranka je ovih dana postala člana Pokreta ujedinjenih lokalnih samouprava (PULS), koji čine lokalne stranke koje nisu uspele da skupe neophodnih 10.000 potpisa za registraciju.


ZERI: Manipulacije Hašima Tačija – Balkanekspresrb.rs\nZERI: Manipulacije Hašima Tačija\nIzjave predsednika Hašima Tačija o pripajanju Preševske doline Kosovu, kao i njegova upozorenja za organizovanje referenduma o ovom pitanju, smatraju se manipulacijama. Opozicija i civilno društvo kažu da ove izjave šefa države podrazumevaju opravdanje za ustupke u dijalogu, piše danas prištinski dnevnik Zeri.\n“Ubrzo nakon početka završne faze dijaloga Kosovo – Srbija, šef države, Hašim Tači, počeo je da iznosi uzastopna upozorenja, počevši od “alarma” – da će to biti bolan dogovor za obe zemlje, do toga da će biti korekcije granice između Kosova i Srbije. Uz to, predsednik, koji predstavlja Kosovo u ovom procesu, već je najavio da će se u okviru završne faze razmatrati ujedinjenje Preševske doline sa Kosovom, iako je takva stvar, kako on smatra, gotovo nemoguća. Tači je čak najavio referendum za ova pitanja, iako Kosovo trenutno ne može da organizuje referendum, jer nema zakon koji uređuje ovo pitanje.\nPredstavnici civilnog društva i opozicioni zvaničnici smatraju izjave predsednika potpunom manipulacijom i igrokazom. Oni smatraju da buka koja je napravljena pričom o korekciji granice i pripajanju doline sa Kosovom se radi sa jedinim ciljem da Tači opravda bolne ustupke da bi se formirala Asocijacija. Sa takvim potezom, kojem se protivi opozicija, doći će do podele unutar Kosova.♦\nBEOGRAD: krio drogu u “jaguaru”


Gašić: Vojska Kosova bila bi pretnja Srbiji i regionu | Vestinet.rs\nPočetna SRBIJA\tGašić: Vojska Kosova bila bi pretnja Srbiji i regionu\nGašić: Vojska Kosova bila bi pretnja Srbiji i regionu\nMinistar odbrane Bratislav Gašić izjavio je da Srbija, u stvaranju takozvane Vojske Kosova, vidi pretnju svojoj stabilnosti i stabilnosti regiona i dodao da Kosovo i Metohija ostaje naš najveći bezbednosni rizik.\n„Zato se zalažemo da međunarodne snage na Kosovu, prema mandatu Ujedinjenih nacija, čuvaju mir u pokrajini i brinu o bezbednosti manjinskog stanovništva“, rekao je Gašić u intervjuu nedeljnom broju novosadskog Dnevnika.\nOn je kazao da je posebna uloga i odgovornost Kfora, kada je reč tom o bezbednosnom riziku i istaka da sa tim međunarodnim snagama imamo dobru saradnju „u cilju zaštite srpskog stanovništva u pokrajini i očuvanja stabilnosti, na čemu ćemo raditi i ubuduće“.\n„Aktivno radimo na predupređenju svih opasnosti, oprezni smo i zato uvek spremni da adekvatno reagujemo”, rekao je Gašić.\nUpitan da li ima pojačanih pritisaka na Srbiju da se više okrene NATO-u, pogotovo u svetlu ukrajinske krize, ministar odbrane je istakao da ne vidi razlog ni za kakve pritiske.\nU skladu sa ciljevima spoljnje politike koje je definisala republička Vlada, saradnja sa NATO, u okviru Programa Partnerstvo za mir “daje dovoljno prostora i intenzivno koristimo mogućnosti u cilju jačanja odbrambenih sposobnosti i doprinosa miru u svetu”, objasnio je Gašić.\nOn je ocenio da učestvovanje predstavnika Srbije na takmičenju tenkista, na ruskom tenkovskom biatlonu od 4. do 7. avgusta, kao i “eventualna modernizacija vojske ruskom opremom, neće uticati na naše odnose sa NATO”.\nVojna saradnja zemalja u našem regionu dobra je i “intenzivirali smo je u poslednje vreme”, rekao je Gašić.\nOn je naveo i to da odluka Narodne skupštine, kojom je obustavljeno obavezno služenje vojnog roka “nije predmet preispitivanja u Ministarstvu odbrane“ i dodao da je naše opredeljenje da dalje radimo na profesionalizaciji Vojske Srbije, „što podrazumeva njeno operativno jačanje u sve tri misije”.\nMinistar odbrane je rekao da će, u izveštaju o 100 dana rada ministarstva na čijem je čelu, naglasiti angažovanje pripadnika Vojske Srbije tokom i nakon majskih poplava, jer je Vojska, prema njegovim rečima, pokazala da je pouzdan oslonac građanima.\nIstaći će, kako je dodao, i četiri uspešno realizovane vojne vežbe, koje su „najbolji put za proveru vojničkih znanja i veština i jačanje operativnih sposobnosti vojske”.\nZAVRŠENI IZBORI NA KOSOVU I METOHIJI, OBJAVLJENE PRVE PROCENE!\nbezbednostdnevnikgrađaniintervjujačanjeKosovo i MetohijaMinistar odbranemodernizacija vojskeopredeljenjePartnerstvo za mirpredstavnikaradimosposobnostuspešno


Dojče vele: Predstavnici opozicije na meti su različitih pritisaka vlasti | Nova Ekonomija\nDojče vele: Predstavnici opozicije na meti su različitih pritisaka vlasti\n20.12.2017. 10:53 DW 0\nPredstavnici opozicije na meti su različitih pritisaka vlasti. To je vidljivo i uoči predstojećih lokalnih izbora u Srbiji. Pritom se opozicija zadržava na nivou parola i demagogije, i zato adekvatne borbe – nema, prenosi Dojče vele (DW).\nAli kako su istovremeno stizali i neki konkretni primeri nasilja vlasti, optika se donekle promenila i videlo se da situacija, naročito u malim sredinama, ugrožava normalan politički život. Nedavno je i Demokratska stranka, koja je inače protiv bojkota izbora, saopštila javnosti da neki njihovi članovi zbog pretnji i pritisaka odustaju da se nađu na izbornoj listi te stranke za lokalne odbornike.\nZato i sociolog Đokica Jovanović za DW ističe kako to nikako nije nešto što bi trebalo da bude predmet sprdnje. Na stranu da li neko negde ima organizovanu stranačku infrastrukturu, ali krunska činjenica jeste da se vrši nasilje. A tamo gde ima nasilja, tamo nema parlamentarizma. Ne radi se tu samo o teroru, već i o pritiscima koji idu iz drugog plana: preti se gubitkom radnog mesta ili radnog mesta deteta ili supruge. Tako da uslovi za izbore ne samo da nisu regularni, nego nisu ni elementarno civilizovani, upozorava Jovanović.\nBavljenje politikom u Beogradu nije mnogo jednostavnije, ali je ipak nešto lakše biti opozicionar u glavnom gradu gde vas daleko veća doza anonimnosti i jača svetla medijskih reflektora na neki način štite od šikaniranja vlasti. Činjenica je da u Srbiji na lokalu nikada nije bilo ovako, ocenjuje za DW i Jasmina Lukač, urednica političke rubrike lista Danas.\n"Tamo se ljudi poznaju licem u lice, tamo svako zna sve o svakom i tamo je neko ko je na opozicionoj listi ili se suprotstavio lokalnom moćniku – koji je moćan jer je vezan za vladajuću stranku u Beogradu – mnogo izloženiji nego neko u velikom gradu. To možda i nije novost da se dešava samo u vreme Vučića, ali moramo da konstatujemo da je u vreme njegove vlasti to zaista postalo intenzivnije i samo se dalje pojačava."\nUkoliko se vlast u tom smislu optuži za diktaturu odmah se pojave analitičari, među kojima ima i onih koji nisu previše naklonjeni Aleksandru Vučiću, a koji tvrde da je to preterivanje. Ili se u međuvremenu pojavljuju i neke nove sintagme koje situaciju u Srbiji opisuju kao Nesavršenu demokratiju.\nDa li za to što se dešava na političkoj sceni Srbije moramo da tražimo neke nove reči kako se vlast ne bi uvredila?\n"Naravno da ne moramo", kaže Đokica Jovanović, "jer se jednostavno radi o autokratiji. Diktatura podrazumeva sveukupnu kontrolu svih aspekata društvenog života. To se još uvek ne dešava" – i tu sada Jovanović navodi jedno veliko ALI – "svaka autokratija teži da postane diktatura. Nema autokratije koja želi da postane demokratija. Zato stvar nije nimalo naivna i trebalo bi se pribojati da ćemo, ukoliko se društvene snage tome ne suprotstave, lagano kliziti u diktaturu."\nAko se kao primer uzmu predstojeći lokalni izbori u opštini Pećinci, navodi se da je atmosfera kao da se bira predsednik države, a ne lokalni odbornici. Umesto fotografija lokalnih kandidata vladajuće stranke, na plakatima stoji fotografija predsednika Srpske napredne stranke (SNS) Aleksandra Vučića. Opozicioni aktivisti tvrde da je na delu neviđena količina pretnji, ucena i kupovine glasova. Kako se uopšte postaviti u takvoj situaciji i da li je bojkot izbora jedino rešenje? Jasmina Lukač smatra da nije.\n"Stiče se utisak da političke stranke čekaju da se društvo i mediji tome suprotstave, i da su oni tu da bi to samo malo artikulisali i malo jače medijski razglasili. Sličnu situaciju imali smo u vreme protesta protiv diktature. Neka klinci tamo demonstriraju, neka jurišaju na SNS, a mi ćemo da čekamo šta će oni da urade, pa ćemo se u nekom trenutku priključiti. Ne možete vi samo konstatovati da je na delu političko nasilje i zastrašivanje, i čekati da se društvo samo sa time izbori."\nNikada se opozicione stranke nisu tako postavljale, čak ni u daleko težim vremenima, nastavlja Jasmina Lukač.\n"Takav stav nisu imale ni kad je bio rat, ni dok je vladao Slobodan Milošević. Neka politička borba je postojala i vera da su političke stranke te koje bi trebalo da donesu neku pozitivnu promenu u društvu".\nBojkot bi bio jedini i dobar način kada bi opozicija imala konsenzus o tome, dodaje Đokica Jovanović.\n"Jer, pitanje je koliko tu zaista imamo opozicije, a koliko je tu raznih trojanskih konja. Bojkot nekih partija u tom smislu ne znači ništa, jer će se uvek izgraditi privid parlamentarizma".\nAko se sada zapitamo kako se onda boriti, mislim da je problem opozicije što nedovoljno jasno artikuliše društvene probleme, kaže Jovanović.\n"Opozicija se zadržava na nivou parola i demagogije, i zato nema adekvatne borbe. Potrebna je ozbiljna analiza društvenih problema i nakon toga odgovarajući programi. Ukoliko toga ne bude ne verujem da će se nešto bitno promeniti, osim ako vlast ne napravi neku katastrofalnu grešku."\nKao neka vrsta eksperimenta i iznenađenja pojavila se i lokalna predizborna koalicija u Mionici koju čine Socijalistička partija Srbije (SPS), Jedinstvena Srbija Dragana Markovića Palme, i Srpska radikalna stranka (SRS) Vojislava Šešelja. Čelnici tih stranaka navode da će se zajedno suprotstaviti Naprednjacima, ali u to naravno niko ne veruje, i sada se samo analizira kakav se manevar krije iza toga.\nJasmina Lukač ipak smatra da to nije ništa neobično, jer se na lokalu često formiraju neobične koalicije.\n"A ova trojka je po meni prirodna koalicija, i to čak možda i na republičkom nivou, ali ne verujem da će do toga doći. Šešelj je previše slab, a mislim i da bi njegovo prisustvo odbilo tvrde sledbenike SPS i Slobodana Miloševića. A Palma je samo lokalni lider."\nSvi akteri te koalicije se od pada socijalizma bave samo međusobnom trgovinom, naglašava Đokica Jovanović.\n"Jedina politika Dačića, Šešelja i Palme je daj-dam, i trange-frange. Oni će ipak pomoći vladajućoj partiji, jer će svojom demagogijom uterati ljude u taj ešalon birača koji će glasati za vladajuću stranku".


Staša Košarac: SDA paralisala Federaciju, sad hoće i BiH – Magazin Plus\nHome/Staša Košarac: SDA paralisala Federaciju, sad hoće i BiH\nStaša Košarac: SDA paralisala Federaciju, sad hoće i BiH\n“To mnogo govori o načinu djelovanja OHR-a, Delegacije EU, brojnih ambasada zapadnih zemalja, čija bi se mašinerija digla na noge da, kojim slučajem, trojica Srba nisu došla na sjednicu Doma naroda Parlamentarne skupštine BiH”, konstatovao je Košarac.\nPodsjetivši da je SDA blokirala usvajanje Izmjena i dopuna Zakona o prebivalištu i boravištu državljana BiH, iako je Ustavni sud utvrdio da taj zakon nije štetan za vitalne nacionalne interese, Košarac je rekao da je to što radi SDA – pokušaj blokade rada najvišeg zakonodavnog organa u BiH.\n“Riječ je o potkopavanju i urušavanju Parlamentarne skupštine BiH, i to čini stranka kojoj su puna usta BiH. Zato ovakve poteze SDA treba tretirati kao pokušaj da se predstavnicima druga dva konstitutivna naroda na silu nametnu stavovi i interesi radikalnijeg dijela bošnjačkog naroda, koji je protiv ovakve BiH i njenog dejtonskog uređenja”, ocijenio je Košarac.\nOn je podsjetio da je taj zakon podržao najprije Savjet ministara BiH, a zatim i Predstavnički dom Parlamenta BiH, u kome sjede i predstavnici bošnjačkog naroda, ocijenivši da je bilo potpuno apsurdno pozivati se na vitalni nacionalni interes bilo kog naroda, ali je SDA iskoristila i taj mehanizam.\n“Sada, kada je Ustavni sud BiH rekao svoje, blokada rada Doma naroda parlamenta BiH koju pravi SDA nije samo opasan politički presedan koji može izazvati teške posljedice, nego i nepoštivanje odluke Ustavnog suda, što je krivično djelo”, naglasio je Košarac.\nOn je objasnio da ovaj zakon smeta pojedinim bošnjačkim političarima zato što omogućava organima vlasti da legalnim putem, primjenjujući procedure koje su normalne u svakoj pravno uređenoj zemlji, spriječe klasične izborne manipulacije kakve su, na primjer, viđene u Srebrenici na proteklim lokalnim izborima.\n“Živite i radite u jednom entitetu i tamo ostvarujete sva prava, a onda vam, odjednom, nekoliko mjeseci prije izbora, padne na pamet da se vratite u drugi entitet i da tamo gdje ne živite vašim glasovima krojite kapu i namećete političke i svake druge stavove. To ni u jednoj zemlji na svijetu nije moguće”, konstatovao je Košarac.\nOn je dodao da će takve manipulacije predstavnici iz Srpske u institucijama BiH sigurno spriječiti, ma šta o tome mislile bošnjačke nevladine organizacije, koje pokušavaju da se igraju sudbinom izbjeglih i raseljenih lica.\n“I neka se niko u Republici Srpskoj ne plaši. Ako ovaj zakon kojim slučajem ne bude usvojen u Domu naroda parlamenta BiH, mi ćemo primijeniti zakon koji ovo pitanje reguliše na nivou Srpske. U to mogu svi da budu sigurni, kao što mogu biti sigurni i da će Izmjene i dopune Zakona o prebivalištu i boravištu državljana BiH biti na dnevnom redu svake naredne sjednice Doma naroda, sve dok ne bude usvojen ili odbačen”, poručio je Košarac i podsjetio da će 36. sjednica Doma naroda, koja je prekinuta zbog nedostatka kvoruma, odnosno odsustva troje bošnjačkih delegata, biti nastavljena 6. februara.\nPotpuno je jasno, naveo je Košarac, da bošnjački lideri na ovaj način, ali i primjenom odluke Evropskog suda za ljudska prava u predmetu “Sejdić-Finci” pokušavaju da demontiraju Dejtonski sporazum i ostvare dominaciju Bošnjaka u odnosu na druga dva konstitutivna naroda, ali od toga, naravno, nema ništa.\nNa pitanje da li u prijetićim porukama, koje su delegati Doma naroda dobili na elektronske adrese prije održavanja sjednice, ima elemenata krivične odgovornosti, Košarac je rekao da to treba da utvrde nadležni organi, koji su dobili sve elemente da pokrenu istragu.\nOn je naveo da imejlovi, upućeni na adrese svih delegata u Domu naroda parlamenta BiH, sasvim sigurno imaju neprimjeren i prijeteći sadržaj, ali ga to nije ni uplašilo, niti spriječilo da sazove sjednicu za 6. februar, ali to ne znači da nadležni organi ne treba da rade svoj posao.\nDa su imejlovi ovakve sadržine, ističe Košarac, upućeni američkim senatorima ili članovima Gornjeg doma britanskog Parlamenta, hapšenja bi bilo na sve strane.\n“Pitanje je, međutim, da li bi Tužilaštvo BiH reagovalo čak ako bi policijski organi i utvrdili postojanje elemenata krivične odgovornosti. To tužilaštvo, očigledno, ima preča posla. Umjesto da štite institucije i poslanike tužioci vrše pritisak na njih, šaljući im nezakonite pozive za svjedočenja u besmislenoj istrazi koju vode u vezi sa slučajem ‘Sejdić-Finci`”, navodi Košarac u intervjuu Srni.\nOn je upozorio da tužioci na taj način drastično krše postojeći Zakon o imunitetu poslanika i da bi se zbog toga mogli suočiti sa ozbiljnim posljedicama.\nKošarac je poručio da svima mora da bude jasno da Republici Srpskoj nije stalo do ovakve BiH, posebno zato što se kod vodećih bošnjačkih predstavnika ne primjećuje ni najmanja volja da uvaže stavove i interese srpskog naroda.\n“Zato ćemo se, svakog dana, sve glasnije pitati šta ćemo mi u ovakvoj BiH i zašto i mi ne bismo mogli uraditi isto što i delegati SDA u Domu naroda Parlamentarne skupštine BiH. Ako vođe SDA žele raspad BiH na miran način, onda su na pravom putu i mi im u tom poslu nećemo smetati”, poručio je Košarac.\nOn je ocijenio da je BiH postala apsurdna i neodrživa zemlja i da to, polako ali sigurno, postaje jasno sve većem broju uticajnih stranaca.\n“NJihov odgovor na tu situaciju je različit. Jedni dižu ruke od politike koja je, za razliku od bivše Jugoslavije na čijem su razvaljivanju svesrdno radili, po svaku cijenu željela da sačuva BiH, a drugi, opet po svaku cijenu, nastavljaju da podržavaju unitarističke ciljeve Bošnjaka iako su svjesni činjenice da nas takva politika uvodi u opasnu situaciju”, istakao je Košarac.\nOn je ocijenio da zagovornici unitarizma i dalje vjeruju da je taj cilj moguće postići pritiscima na Srbe i na aktuelno rukovodstvo u Banjaluci, koje je u proteklih osam godina više nego uspješno čuvalo i branilo dejtonsku samostalnost i interese Republike Srpske.\n“To su oni zapadni lideri koji danas pružaju neskrivenu podršku opoziciji u Republici Srpskoj, koji se zalažu za promjenu vlasti i koji su spremni da izdvoje ogroman novac da bi se to i desilo”, rekao je Košarac.\nOn je izrazio uvjerenje da će građani na sljedećim izborima prepoznati razliku između onih koji su spremni da nastave sa politikom očuvanja Republike Srpske, njenog daljeg jačanja i vođenja ka ekonomskoj samoodrživosti i političkoj samostalnosti i onih koji su “za novac i jednokratnu upotrebu spremni da građanima pričaju bajke o boljem životu, pri čemu su, u opštinama u kojima vladaju, nesposobni da osvijetle ulicu ili da zakrpe najobičniju rupu na asfaltu”.\n"Namet na vilajet" - Federacija uvela posebne vodne naknade


Incko u SB UN: Koren zastoja u BiH su tri najveće stranke, SNSD, SDA i HDZ - Svet - Dnevni list Danas\nPočetna » Svet » Incko u SB UN: Koren zastoja u BiH su tri najveće stranke, SNSD, SDA i HDZ\nVisoki predstavnik za Bosnu i Hercegovinu Valentin Incko izjavio je danas pred Savetom bezbednosti Ujedinjenih nacija da su koren zastoja u BiH tri najveće nacionalne stranke, Savez nezavisnih socijaldemokrata (SNSD), Stranka demokratske akcije (SDA) i Hrvatska demokratska zajednica (HDZ) BiH.\n0Piše: Beta 05. novembra 2019. 22.00\n„U korenu zastoja je, bar na nivou države i Federacije BiH, podela između najvećih nacionalnih stranaka – vladajućih stranaka sa sedištem u Federaciji, SDA i HDZ, i vladajuće stranke sa sedištem u Republici Srpskoj, SNSD“, rekao je Incko, podnoseći 56. izveštaj generalnom sekretaru UN o stanju sprovođenja mira u BiH.\nIncko je ocenio da su konkurentske vizije te tri stranke za BiH, i njihovo tumačenje Ustava BiH, često protiv uslova koji su deo civilnog aspekta Dejtonskog mirovnog sporazuma.\nOn je naveo da su entitetske vlade usvojile niz reformskih mera programa Evropske unije, ali je dodao da nije postignut nikakav napredak u formiranju nove državne vlasti, posle opštih izbora u oktobru 2018. godine.\nVisoki predstavnik je kazao da se strane ne slažu u vezi s osnovnim aspektima Ustava BiH, pri čemu, kako je ocenio, neke stranke sa sedištem u Republici Srpskoj osporavaju samu ulogu i ovlašćenja države u njoj, kao i prethodno dogovorene politike i pravne obaveze prema NATO, preneli su sarajevski mediji.\n„U maju je dostavljeno mišljenje Evropske komisije vezano za evropske integracije BiH, u kojem je utvrđeno 14 ključnih prioriteta koje vlasti BiH moraju da ispune u procesu prema otvaranju pregovora o pristupanju, što je trebalo da motiviše političke vođe da prevaziđu razlike i započnu s ključnim reformama“, naveo je Incko.\nUmesto toga, dodao je, lideri SNSD, SDA i HDZ BiH, u avgustu su sklopili sporazum o načelima za formiranje vlasti koji je istekao u septembru, bez rezultata, „što je dovelo do još većih nemira i pretnji, posebno SNSD-a, da će se povući iz postojećih sporazuma“.\nIncko je ukazao da je lider SNSD i srpski član Predsedništva BiH Milorad Dodik zapretio da će povući Republiku Srpsku iz sporazuma o legalnom prenosu nadležnosti s entiteta na državu, koji su dva entiteta potpisala pre uspostavljanja jedinstvenih Oružanih snaga BiH, jedinstvenog Visokog sudskog i tužilačkog saveta (VSTS) i Uprave za indirektno oporezivanje (UIO).\n„Dodik je upozorio da će biti poništeni svi zakoni i odluke donete ‘pod pritiskom visokog predstavnika’, čak i oni odobreni u parlamentu Bosne i Hercegovine“, kazao je Incko.\nVisoki predstavnik je naveo da još funkcioniše Savet ministara BiH iz prošlog mandata, ali da je njegov rad „ograničen politički sračunatom i nepotrebnom blokadom parlamenta BiH“.\n„To znači da ne mogu da se usvajaju novi zakoni, uključujući budžet na državnom nivou, što uveliko onemogućava zemlju da se efikasno nosi s aktuelnim problemima kao što je migrantska kriza“, ocenio je Incko.\n„Neki politički lideri iz RS i dalje daju izjave kojima izražavaju separatističke tendencije ili pak predviđaju raspad BiH, dok neki hrvatski predstavnici traže teritorijalnu reorganizaciju zemlje. Istovremeno, najveća bošnjačka stranka opet je usvojila stranačku platformu koja zagovara Republiku BiH što nije bilo konstruktivno“, rekao je Incko.\nOn je naveo da je i dalje „veoma rašireno veličanje osuđenih ratnih zločinaca koje uveliko otežava mogućnost postizanja istinskog i trajnog pomirenja među svim narodima“.\nIncko je rekao da je „posebno sramotna pojava revizionizma ili čak otvoreno negiranje genocida u Srebrenici, koji je pravna činjenica potvrđena presudama međunarodnih i domaćih pravosudnih organa“.\n„U Srebrenici je 1995. godine počinjen genocid. Ništa i niko ne može promeniti tu činjenicu“, kazao je Incko.\nBiH, Savet bezbednosti


Ministarka Mihajlović sa Institutom za rudarstvo i metalurgiju – SOLARIS MEDIA\n22/02/2021 22/02/2021 solarismedia\nPotpredsednica Vlade Republike Srbije i ministarka rudarstva i energetike, prof. dr Zorana Mihajlović, razgovarala je danas sa direktorom Instituta za rudarstvo i metalurgiju Bor, dr Miletom Bugarinom, o planovima za razvoj rudarstva u Srbiji i podršci naučno-istraživačkim institucijama u ovom sektoru, objavilo je Ministarstvo rudarstva i energetike.\nMihajlovićeva je istakla da je Ministarstvo pripremilo Nacrt izmena i dopuna Zakona o rudarstvu i geološkim istraživanjima, koji je prošao javnu raspravu i čiji cilj je da obezbedi nove investicije u rudarstvu, brži razvoj ove privredne grane i bolju zaštitu mineralnih resursa.\n”Za budućnost rudarstva u Srbiji važno je da vodimo računa o domaćim naučno-istraživačkim institucijama, koje treba da imaju važnu ulogu i u izradi Nacionalnog plana za klimu i energetiku i nove strategije razvoja energetike i u svim aktivnostima u oblasti rudarstva, posebno kad je reč o zaštiti životne sredine”, rekla je Mihajlovićeva.\nBugarin je rekao da institut, koji je nastao u okviru RTB-a Bor, od 2007. godine posluje samostalno i danas raspolaže savremenim laboratorijama, kadrovski je ojačan i prihode ostvaruje na tržištu, kroz učešće u projektima i pružanje usluga u zemlji i inostranstvu.\nDR MILE BUGARIN I BORSKI INSTITUT DOBITNICI NAGRADA ZA NAJBOLJE U SRBIJI U 2019. GODINI\n← Gradonačelnik Bora: KUD “BOR” JE PONOS NAŠEG GRADA


Kako je komunikator promenio život malene Vere - Izazov\nKako je komunikator promenio život malene Vere\nRadio-televizija Srbije\t 5. juna 2022. 06:04\nVera Jovičić sa porodicom razgovara pomoću komunikatora. Uskoro će u prvi razred, tako da sledi učenje slova i pisanje i savladavanje celih rečenica. Verina majka Nada ne gubi nadu da će Vera i to da savlada.\n"Dosta je napredovala od kako smo ga dobili. A od početka, pošto nije verbalna još uvek, uvek je sve pokazivala pogledom, pokaznim gestom, tj. očima. Ona zenicama upravlja komunikatorom, odašiljivači su kao da je miš u njenim očima", objašnjava Nada Jovičić, Verina majka.\nKada je Vera dobila "tobi" komunikator, kao i svakom detetu, najinteresantnije su joj bile igrice i pesmice.\n"Moći će da završi školu. Komunikator ima Gugl, Fejs, dosta opcija, čim se opismenimo njene mogućnosti će da se prošire. Izlazi na Jutjub, pusti pesmice i bude baš srećna što je mogla da pusti sama, jer i motorika, rukice, nemamo precizne pokrete", navodi Nada.\nNa čelu Fondacije "Anđela", koja pomaže deci koja sama ne mogu sve, nalazi se Ozren Prica. Do sada su obezbedili dva komunikatora. Jedan je Verin, jedan koriste u specijalnoj školi "Dragan Hercog", a u toku je prikupljanje novca za još jedan koji će pokloniti porodici u Užicu.\n"Sva ta deca nemaju ništa funkcionalno osim pogleda i taj pogled im omogućava sve što može tehnologija u ovom trenutku. Nije ‘tobi’ komunikator uređaj koji može svakom detetu da pomogne, postoji čovek u Srbiji, živi u Novom Sadu, diplomiran je inženjer Nemanja Šević. On je sam pre 20 godina finasirao studije za ovu tehnologiju u Americi – njegov rad i alati su neophodni da analiziramo da li će dete moći da koristi", naglašava Ozren Prica, Fondacija "Anđela".\nCilj fondacije je da obezbedi što više takvih komunikatora, jer na taj način logopedi i defektolozi sa decom mogu da rade i na daljinu.


Zdravko Ponoš: Bilčikova izjava deluje kao nesporazum, u srpskoj skupštini nema opozicije - Glas Šumadije\nNaslovna > Politika > Zdravko Ponoš: Bilčikova izjava deluje kao nesporazum, u srpskoj skupštini nema opozicije\n09/10/2020 09/10/2020 5671 komentar na Zdravko Ponoš: Bilčikova izjava deluje kao nesporazum, u srpskoj skupštini nema opozicije\nPotpredsednik Narodne stranke Zdravko Ponoš izjavio je danas da je izjava izvestioca Evropskog parlamenta za Srbiju Vladimira Bilčika da su „ključni partneri u dijalogu oni koji su izabrani u parlament“ delovala kao da će Evropljani moderirati razgovor između različitih političkih frakcija vlasti, jer u srpskom parlamentu nema opozicije.\nMožda je u pitanju nesporazum. Šta god da je, mi smo vratili stvari tamo gde im je mesto. Bilčikova izjava odudara od pisma komesara EU za proširenje Olivera Varheljija u kojem je naveo da ćemo imati podršku za otvaranje dijaloga vlasti i opozicije. Kao što je poznato, u skupštini nema opozicije, rekao je Ponoš nakon sastanka predstavnika opozicije sa Varheljijem u beogradskom hotelu Hilton.\nBilčik je juče televiziji N1 rekao da su ključni partneri u dijalogu oni koji su izašli na izbore, osvojili glasove i imaju podršku naroda i izabrani su u parlament.\nPonoš je istakao da je na današnjem sastanku evropskom komesaru Varheljiju preneo da bi realizaciju planiranih investicija EU od devet milijardi evra za Zapadni Balkan trebalo usloviti napretkom u ključnim oblastima evropskih integracija, kao što su vladavina prava i ceo politički segment, jer „postoji opasnost da taj novac bude uludo potrošen“.\nRekao sam na sastanku da investicioni plan EU od devet milijardi evra investicija za Zapadni Balkan izgleda lepo i mnogo znači, ali je to resurs koji bi, bar što se tiče Srbije, mogao da bude uludo potrošen kao što je potrošeno i naše vreme godinama razvlačenjem i obećanjima da smo na pravom putu i da postižemo napredak, a izveštaji Evropske komisije o Srbiji su isti iz godine u godinu i nedostaci se ne otklanjaju“, rekao je Ponoš.\nPonoš je dodao da je to dovelo do toga da građani Srbije više i ne razmišljaju ozbiljno koja je godina trenutno u opticaju i kada bi Srbija mogla da bude u EU.\nAko bi se taj novac dao bezuslovno, a mi se nadamo da neće i skrenuli smo pažnju da to tako ne bi trebalo da bude, onda bi to izgledalo kao bezuslovna podrška režimu u Srbiji, rekao je Ponoš.\nMi iz Narodne stranke, a imao sam utisak da imamo i razumevanje kolega iz opozicije, smatramo da bi trebalo da postoje uslovi i da je veoma važno da dotok para iz EU bude uslovljen napretkom u ključnim oblastima, pa ako stvari tu idu kako treba, onda ima smisla da pravimo puteve i da povezujemo i ostale koji su čini se bolje kondicionirani u primeni demokratije od Srbije, nažalost, zaključio je Ponoš.\nTagovi: Hilton Narodna stranka Zdravko Ponoš\n11/10/2020 u 10:56\nNije nesporazum. EU je odlučila da žrtvuje slobodu i demokratiju u Srbiji i da napravi negativan primer za sve evropske zemlje. Preciznije rečeno da pokaže šta diktatura može da napravi od države i naroda.


Džindić: Elektroprivreda BiH tvrdi da neće popustiti u RMU Zenica, jame i dalje prazne\nFederalni ministar energije, rudarstva i industrije Nermin Džindić izjavio je danas u Banovićima da ga je Uprava Elektroprivrede BiH sinoć obavijetila da ugovori o radu za određene radnike u RMU Zenica nisu produženi.”To je stvar Uprave Elektroprivrede BiH koja snosi odgovornost za takvu odluku”, istakao je Džindić.\nDodao je da je jutros dobio informaciju, također iz Elektroprivrede, da neće biti popuštanja kad su ti ugovori u pitanju.\nRudari RMU Zenica jutros nisu sišli u jame Raspotočje i Stara jama jer im se niko od nadležnih nije obratio povodom njihove obustave rada zbog otkaza za oko 70 komorata i blokade računa zbog duga po osnovu PDV-a.\nPredstavnik Sindikata rudara RMU Zenica Nijaz Vardo istakao je da rudare o blokadi računa niko nije pravovremeno informisao, te da je spisak rudara kojima ugovor nije produžen samo osvanuo na oglasnoj ploči.\nJavni konkurs za zasnivanje radnog odnosa u JU Zavod za zbrinjavanje mentalno invalidne djece i omladine Pazarić, objavljen u Dnevnom avazu 02.07.2020. godine\nČavka i Kavazović poručili da se samo jedinstvom može do pobjede u Vukosavlju\nUručeno 100 komada dezinfekcionih sredstava Centru za zdravo starenje Pionirska\nRadončić: Nema turizma i seksi tema u migrantskoj krizi, previše je da neko vlada 40 godina\nRADONČIĆ PRIMIO AMBASADORICU KRALJEVINE ŠVEDSKE U BOSNI I HERCEGOVINI JOHANNU STRÖMQUIST\nRadončić: Mi Bošnjaci trebamo čestitati Vučiću


“ODLAZAK POD TERETOM PITANJA” Dodik poručio da u Brisel ide da gradi partnerstvo\n“NOSIMO NEGATIVAN PRTLJAG” Dodik poručio da se u Brisel ide zbog EU, nikako zbog NATO-a\nBrnabić: Putinova posjeta NE MOŽE DA ZASMETA Briselu\nPremijerka Srbije Ana Brnabić rekla je da je jako zadovoljna posjetom predsjednika Rusije Vladimira Putina koja je, kako je ocijenila, izuzetno važna u političkom i ekonomskom smislu, a koja apsolutno ne može da zasmeta Srbiji na putu evrointegracija.\nDačić potvrdio: Tokom jednog sastanka Beograda i Prištine u Briselu zamalo došlo do tuče\n“ZVIZDIĆ JE TAMO LJUBIMAC” Dodik poručio da nije isključena mogućnost da otputuje u Brisel\nPredsjedavajući Predsjedništva BiH Milorad Dodik izjavio je danas da nije isključeno da krajem januara u Briselu prisustvuje predaji odgovora na 655 dodatnih pitanja na Upitnik Evropske komisije za pripremu mišljenja o zahtjevu BiH za članstvo u EU.\nZvizdić u Briselu: Regionalna saradnja i međusobno povjerenje ključni\nPredsjedavajući Savjeta ministara Denis Zvizdić danas je u Briselu, na sastanku zvaničnika zapadnog Balkana i predstavnika EU, istakao značaj kontinuiteta dijaloga i poručio da su regionalna saradnja i povjerenje ključni za unapređenje procesa pomirenja, političkih i ekonomskih odnosa, očuvanja stabilnosti i privlačenje investicija.\nPISMO FEDERIKI MOGERINI Haradinaj ODBIO Brisel: Prošlo je vrijeme USLOVLJAVANJA\nMARŠ PROTIV MIGRACIJA U BRISELU Sukobi na protestima, policija koristila vodeni top (VIDEO)\nPolicija je upotrijebila vodeni top protiv demonstranata koji su u Briselu izašli na proteste zbog sporazuma UN o migracijama, javili su lokalni mediji.\nBrisel predložio rješenje za stopostotnu carinu koju je Priština nametnula BiH i Srbiji\nNOVI GAF JUNKERA Na samitu u Briselu snimljen kako MRSI KOSU nepoznatoj ženi (VIDEO)\nPredsjednik Evropske komisije Žan-Klod Junker snimljen je kako na bizaran način pozdravlja jednu ženu mrseći joj kosu na ulazu u sjedište Evropske komisije u Briselu.\nSrbija sutra u Briselu otvara dva nova poglavlja\nMinistar za evropske integracije Srbije Jadranka Joksimović predvodiće sutra delegaciju Beograda na Devetoj međuvladinoj konferenciji u Briselu, na kojoj će biti otvorena pregovaračka poglavlja 17 – “Ekonomska i monetarna politika” i 18 – “Statistika”.\nU Briselu je danas BiH dobila zeleno svjetlo za aktiviranje MAP-a.\nMinistri spoljnih poslova zemalja članica NATO počeli su jutros u devet časova sastanak u Briselu, a na dnevnom redu je i rasprava o Balkanu.\nHAOS NA ULICAMA BRISELA "Žuti prsluci" se okupili nedaleko od zgrade Vlade Belgije i parlamenta (FOTO)\nNekoliko desetina demonstranata protiv rasta cijena goriva, koji se predstavljaju kao “žuti prsluci”, izazazvali su danas saobraćajni kolaps u Briselu, nakon što je takva akcija počela u Francuskoj prije dvije sedmice.\nMej: Ujedinjeno Kraljevstvo će uvijek biti uz Gibraltar\nBritanska premijerka Tereza Mej izjavila je danas u Briselu da će Ujedinjeno Kraljevstvo uvijek biti uz Gibraltar.\nDRAMA U BELGIJI Napadač nožem ranio policajca uz povike ALAHU EKBAR\nJedan policajac zadobio je povrede nakon što je napadač na njega nasrnuo nožem uzvikujući “Alahu ekbar” u Briselu, rekli su zvaničnici, javlja “Raša tudej”.\nAPSURDNA PONUDA Aleksandar Vučić ODBIO zahtjev da nastavi pregovore s Kosovom u Briselu\nPredsjednik Srbije Aleksandar Vučić neće prihvatiti ponudu zapadnih sila da pristane na nastavak dijaloga u Briselu čak i ako Priština ne povuče odluku o povećanju carina za robu iz centralne Srbije, a da Srbiji zauzvrat u decembru budu otvorena tri pregovaračka poglavlja, saznaju “Večernje novosti“.\nVučić: Idem na razgovore u Brisel, a prvi put ne pominju dvije strane, već se zna ko je kriv\nPredsjednik Srbije Aleksandar Vučić rekao je danas da će ići u Brisel na nove razgovore o KiM i da očekuje od EU da obezbijedi sprovođenje CEFTA sporazuma, ali je u slučaju prištnskih carina primjetio da se prvi put ne pominju dvije strane, već se zna ko je krivac.


Izašao novi broj „Parlamenta“ za period april – decembar 2019. godine\nNovi broj „Parlamenta“, štampanog biltena Parlamentarne skupštine Bosne i Hercegovine (PSBiH) za period april – decembar 2019. godine, donosi opširnu informaciju sa 4. hitne sjednice Predstavničkog doma PSBiH, na kojoj je potvrđena Odluka Predsjedništva BiH o imenovanju Zorana Tegeltije za predsjedavajućeg Vijeća ministara BiH.\nBilten PSBiH prenosi sadržaj ekspozea, kojeg je Tegeltija iznio pred poslanike Predstavničkog doma, te informaciju o imenovanju članova stalnih komisija Predstavničkog doma PSBiH.\nTakođer, bilten prenosi informaciju da su izborom predsjedavajućih, te prvih i drugih zamjenika predsjedavajućih konstituirane stalne komisije Predstavničkog doma PSBiH.\nU novom broju biltena PSBiH objavljena je i informacija o održanoj 5. hitnoj sjednici Predstavničkog doma PSBiH, na kojoj je potvrđena Odluka predsjedavajućeg Vijeća ministara BiH Zorana Tegeltije o imenovanju ministara, zamjenika ministara i zamjenika predsjedavajućeg Vijeća ministara BiH.\n„Parlament“ objavljuje i opširan izvještaj sa 11. Međunarodne konferencije ombudsmena za oružane snage, koju je, u saradnji sa PSBiH i Uredom parlamentarnog vojnog povjerenika BiH, organizirao Ženevski centar za upravljanje sigurnosnim sektorom (DCAF). U izvještaju se precizira da je na konferenciji učestvovalo više od 200 predstavnika institucija vojnih ombudsmena, te međunarodnih i nevladinih organizacija iz 51 države svijeta.\nU biltenu se izvještava i o 6. plenarnoj sjednici Parlamentarne skupštine Procesa saradnje u Jugoistočnoj Evropi, koja je, pod predsjedavanjem Bosne i Hercegovine, održana u zgradi PSBiH. O boljoj povezanosti za bolji život, kao glavnoj temi sjednice i motu bosanskohercegovačkog predsjedavanja ovom regionalnom inicijativom, govorili su najviši zvaničnici iz jedanaest država Jugoistočne Evrope.\n„ Parlament“ prenosi i informaciju o svečanosti otvaranja Twinning projekta Evropske unije (EU) pod nazivom „Osnaživanje i nastavak podrške parlamentima BiH u poslovima evropskih integracija“. Projekat u vrijednosti 2,3 miliona eura, koji će u naredne dvije godine obuhvatiti PSBiH, Parlament Federacije Bosne i Hercegovine, Narodnu skupštinu Republike Srpske, Skupštinu Brčko Distrikta, kao i skupštine kantona, provest će konzorcijum kojeg će činiti Narodna skupština Mađarske, Parlament Austrije i Hrvatski sabor.\nU novom broju biltena objavljene su i informacije o održanim sastancima članova kolegija oba doma PSBiH sa novoimenovanim šefom Delegacije Evropske unije (EU) u Bosni i Hercegovini i specijalnim predstavnikom EU u BiH ambasadorom Johannom Sattlerom, kao i sa predsjednikom Nacionalnog vijeća Republike Austrije Wolfgangom Sobotkom, na kojima se, između ostalog, razgovaralo o procesu uspostave vlasti na nivou BiH.\nPrenesene su i informacije o učešću predsjedavajućeg Doma naroda PSBiH Bakira Izetbegovića na četvrtom sastanku predsjednika parlamenata evroazijskih zemalja na temu „Veća Euroazija: dijalog, povjerenje, partnerstvo“, koji je održan u Nur – Sultanu, glavnom gradu Republike Kazahstan, kao i učešću predsjedavajuće Predstavničkog doma PSBiH Borjane Krišto na konferenciji Parlamentarne skupštine Mediterana na temu „Alternativna tržišta kapitala za ekonomski rast na Mediteranu – ključna uloga parlamentaraca“, koja je održana u italijanskom gradu Milanu.\nU biltenu je objavljena i informacija da je Delegacija PSBiH, predvođena predsjedavajućim Predstavničkog doma PSBiH Nebojšom Radmanovićem i zamjenikom predsjedavajućeg Doma naroda PSBiH dr. Nikolom Špirićem, učestvovala na 141. zasjedanju Skupštine Interparlamentarne unije.\nBilten prenosi i informacije o učešću zamjenice predsjedavajućeg Predstavničkog doma PSBiH Borjane Krišto i zamjenika predsjedavajućeg Doma naroda PSBiH dr. Nikole Špirića na Evropskoj konferenciji predsjednika parlamenata zemalja članica Vijeća Evrope u Strazburu.\n„ Parlament“ izvještava i o aktivnostima poslanika iz različitih političkih stranaka okupljenih u „Zelenom klubu“ u vezi sa rješavanjem problema odlagališta radioaktivnog i nuklearnog otpada na lokaciji Trgovske gore. Prenesena je i informacija o događaju koji je, povodom Svjetskog dana borbe protiv raka dojke i u okviru kampanje zagovaranja legalizacije upotrebe kanabisa u medicinske svrhe, održan u zgradi PSBiH. Kako se u biltenu prenosi, poslanik u Predstavničkom domu Saša Magazinović i Udruženje „KanaBH“ su u zgradi PSBiH organizirali događaj pod nazivom "Bolje ilegalno živ, nego legalno mrtav".\nOsim navedenog, bilten izvještava i o drugim redovnim aktivnostima PSBiH. (kraj)


Željka Cvijanović: Sijekovački masakr prvi masovni ratni zločin na teritoriji BiH - 26.03.2022, Sputnik Srbija\nŽeljka Cvijanović: Sijekovački masakr prvi masovni ratni zločin na teritoriji BiH\nSijekovački masakr je prvi masovni ratni zločin na teritoriji BiH i nesumnjivi akt agresije u kojem su učestvovale i regularne jedinice druge države, rekla je... 26.03.2022, Sputnik Srbija\n„Prošle su tačno tri decenije od stravičnih zločina u ovom do tada pitomom i mirnom posavskom selu. Zločin protiv mira, zločin nad komšijama, meštanima i nedužnim civilima, kojima je srpsko ime i prezime bila jedina krivica, a i presuda“, naglasila je Cvijanovićeva.Ona je naglasila da je naša obaveza da pamtimo i da se okupljamo i ta obaveza je utoliko veća, jer tih žrtava nema ko da se seti osim nas samih.Predsednica Srpske obratila se i građanima Sijekovca.„Vi u Sijekovcu to najbolje znate i vama nije potrebno objašnjavati, jer znate kroz šta ste sve prošli. Mnogi izazovi su tek pred nama, ali uvjerena sam da ćemo ih zajedničkim snagama savladati i prevazići. Čuvaćemo mir i stabilnost, ali jednako i odlučno i naše institucije i nadležnosti i pravo da budemo svoji na svome“, naglasila je Cvijanovićeva, prenosi RTRS.Ona je poručila da upravo ovo mesto treba stalno i iznova da nas podseća kaliko je važna sloboda.U Sijekovcu je ubijeno devet srpskih civila, od kojih je najmlađa žrtva imala 17, a najstarija 72 godine, a tokom 1992. godine ubijeno je 46 srpskih civila.\nregion – politika, bosna i hercegovina (bih), željka cvijanović\n12:32 26.03.2022 (Osveženo: 12:37 26.03.2022)\nSijekovački masakr je prvi masovni ratni zločin na teritoriji BiH i nesumnjivi akt agresije u kojem su učestvovale i regularne jedinice druge države, rekla je Željka Cvijanović, predsednica na Republike Srpske na obeležavanju 30 godina od zločina nad Srbima u Sijekovcu.\n„Prošle su tačno tri decenije od stravičnih zločina u ovom do tada pitomom i mirnom posavskom selu. Zločin protiv mira, zločin nad komšijama, meštanima i nedužnim civilima, kojima je srpsko ime i prezime bila jedina krivica, a i presuda“, naglasila je Cvijanovićeva.\nOna je naglasila da je naša obaveza da pamtimo i da se okupljamo i ta obaveza je utoliko veća, jer tih žrtava nema ko da se seti osim nas samih.\n„Zbog toga je važno da čuvamo Republiku Srpsku i njene institucije, jer su one jedini garant i kolektivna pamćenja, ali i budućnosti na ovim prostorima. Od osnivanja Republike Srpske do danas nikada nije bilo lako, niti jednostavno“, rekla je Cvijanovićeva.\nPredsednica Srpske obratila se i građanima Sijekovca.\n„Vi u Sijekovcu to najbolje znate i vama nije potrebno objašnjavati, jer znate kroz šta ste sve prošli. Mnogi izazovi su tek pred nama, ali uvjerena sam da ćemo ih zajedničkim snagama savladati i prevazići. Čuvaćemo mir i stabilnost, ali jednako i odlučno i naše institucije i nadležnosti i pravo da budemo svoji na svome“, naglasila je Cvijanovićeva, prenosi RTRS.\nOna je poručila da upravo ovo mesto treba stalno i iznova da nas podseća kaliko je važna sloboda.\n„Koliko smo je skupo platili i koliko je snažno treba braniti u budućnosti“, rekla je predsednica Srpske Željka Cvijanović.\nDodik: Ne osećam se kao važna zverka da me NATO hapsi\n26 Mart, 12:25\nCvijanović: Retko ko ima pojma o realnosti u BiH\n25 Mart, 17:58


Snima se film o Zoranu Radmiloviću - Zaječarska hronika\nU Zaječaru, rodnom gradu Zorana Radmilovića, počelo je snimanje dokumentarnog filma Glumčina, čija je premijera predviđena za 2021. godinu. Saradnik na scenariju je Milan Caci Mihailović, reditelj Vladimir Ristić, producent je Siti produkcija iz Niša, a koproducent zaječarsko Narodno pozorište Timočke Krajine – Centar za kulturu „Zoran Radmilović“.\nPremijera filma predviđena je za 2021. godinu povodom dva jubileja: 75 godina od osnivanja zaječarskog pozorišta i 30. Festival „Dani Zorana Radmilovića“ istakao je na pres – konferenciji u zaječarskom teatru Vladimir Đuričić direktor ove ustanove.\nMilan Caci Mihailović je naglasio da je 13 godina radio sa Zoranom u brojnim predstavama, a ne samo u Radovanu III i da je zato pristao da neko svoje iskustvo i sećanja prenese ljudima koji rade film, jer ako je, kako kaže, iko to zaslužio, to je Zoran Radmilović koga nema već 35 godina, ali zahvaljujući njegovom delu on je izuzetno prisutan i dan danas.\nOn je istakao veliki značaj filma čije je snimanje počelo u Zaječaru, mestu gde je Zoran rođen, iz dvorišta u kome se kao klinac igrao, pa preko važnih punktova u Zaječaru koji su obeležili njegov život. Od Kraljevice i Timoka, koju pominje i u važnom intervjuu sa Feliksom Pašićem, pa do nekih „poslastica“ kao što je kafana „Koštana“ – prava birtija.\nNaročito mesto u njegovom životu, podsetio je Caci Mihailović, zauzimalo je zaječarsko pozorište, gde je prvi put gledao predstave, kao i zgrada gimnazije koju je pohađao (sada zgrada OŠ „Ljuba Nešić“) koju je projektovao njegov deda Radmilo Lang.\nCaci je rekao da se već godinama bori protiv zaborava, te da su tako nastale njegove knjige sećanja „Uspomenari“ 1, 2 i 3, a u pripremi je i „Uspomenar 4 – Zoran 2020“ koji će biti promovisan na ovogodišnjim Danima Zorana Radmilovića.\n“Film će po svojoj strukturi biti mozaičnog tipa. Imaće jednu liniju koja će pratiti Cacijeva svedočanstva na nivou biografskih podataka, zanimljivosti, anegdota i nekih do sada neobjavljenih priča. Sadržaće i svedočanstva ljudi koji su godinama sarađivali sa Zoranom u pozorištu i na filmu: Zdravka Šotre, Mire Banjac, Gorana Markovića i drugih. Veliki oslonac će biti arhivski materijal, ogromna građa koja je ostala iza Zorana i koja predstavlja riznicu kulturne baštine Srbije”, rekao je Ristić.\nDo sada je, između ostalog, rađen film o muzičkoj grupi „Lutajuća srca“ iz Niša, kao i o poznatim Nišlijama glumcima Žiki Milenkoviću i Desimiru Stanojeviću.\nFilm o Zoranu Radmiloviću je Paunovićeva dugogodišnja želja jer, kako kaže, izuzetno poštuje i ceni tog glumca i njegovo delo i sa tom idejom je došao kog direktora zaječarskog teatra.\nPlanirano je da dokumentarni film o Zoranu Radmiloviću zatvori Filmske susrete u Nišu 2021. godine i nakon toga da bude prikazan na 30. Festivalu Dani Zorana Radmilovića.\n“Zoran Radmilović nije običan glumac, Zoran je kako ga u Zaječaru zovu Glumčina, pa se zato i film tako zove,“ rekao je Paunović.\nU vreme održavanja ovogodišnjih Dana Zorana Radmilovića biće postavljena izložba radova sestričine Zorana Radmilovića Selene Vicković, naše afirmisane slikarke i profesora na Fakultetu primenjenih umetnosti u Beogradu, koja je prisustvovala pres-konferenciji.\nTagovi: film o radmilovićuglumčinamilan caci mihailović\nPrethodno Negotin: Javna proba gradskog hora Mokranjcu u čast\nSledeće Borani protiv zagađenja: Ovo nije protest, ovo je vapaj za spas


Rešeno stambeno pitanje za 13 izbegličkih porodica\nsubota, 20 februar 2021 07:20\nU Velikoj skupštinskoj sali zgrade Županije danas su svečano uručeni ugovori za useljenje u 13 stanova kupljenih za izbegličke porodice iz Bosne i Hercegovine i Republike Hrvatske koje imaju prebivalište na teritoriji Grada Sombora. Stanovi su kupljeni u okviru potprojekta 7 Regionalnog stambenog programa (RSP) koji u Srbiji, kao vodeća institucija, sprovodi Komesarijat za izbeglice i migracije.\nDogađau su prisustvovali Antonio Ratković, gradonačelnik Sombora, Svetlana Velimirović, zamenica komesara za izbeglice i migracije, Frančeska Boneli, šefica Predstavništva UNHCR u Srbiji, Stefan Standstad, drugi sekretar ambasade Norveške, Jovan Lazarov, šef kabineta direktora Jedinice za upravljanje projektima u javnom sektoru, kao i predstavnici međunarodnih i drugih organizacija i institucija.\nGradonačelnik Sombora Antonio Ratković čestitao je sugrađanima useljenje i zahvahvalio se Regionalnom stambenom programu na svoj dosadašnjoj podršci.\n„Uprkos dugogodišnjoj podršci koja je kroz različite programe stambenog zbrinjavanja pružana našim sugrađanima – koji su to postali ne svojom voljom, već spletom životnih okolnosti, interesovanje je uvek bilo višestruko veće od onoga što je bilo na raspolaganju u tom trenutku. Upravo zbog toga sam neizmerno zahvalan Regionalnom stambenom programu Vlade Republike Srbije i Komesarijata za izbeglice koji su potrebe Sombora prepoznali i uvrstili nas u svoj 7. potprojekat kojim će biti omogućeno da još 13 porodica dobije svoj krov nad glavom u kome će se osećati i bezbedno i udobno“ poručio je Ratković.\nZamenica komesara Svetlana Velimirović naglasila je da je Grad Sombor, u saradnji sa Komesarijatom i donatorima, mnogo radio na rešavanju egzistencijalnih problema izbeglica iz ratova devedesetih kojih je 1996. godine u ovaj grad došlo više od 14. 000. „Zahvaljujem se donatorima ovog programa uz čiju podršku smo u mogućnosti da rešavamo egzistencijalna pitanja najugroženijih ljudi koji su u ratovima devedesetih ostali bez svega što su imali. Nastavićemo da radimo, da se angažujemo kako bi pomoć došla do svakog kome je potrebna“ rekla je Velimirović.\nRegionalni stambeni program zajednički je višegodišnji program Republike Srbije, Bosne i Hercegovine, Crne Gore i Republike Hrvatske, koji ima za cilj da obezbedi trajna stambena rešenja za najugroženije izbegličke porodice u regionu. Sprovodi se uz podršku OEBS-a i UNHCR-a, a finansiran je prvenstveno donatorskim sredstvima Evropske unije, koja je najveći donator, zatim Sjedinjenih Američkih Država, Nemačke, Norveške, Italije, Švajcarske, Danske, Turske, Luksemburga, Španije, Kipra, Češke, Mađarske, Rumunije i Slovačke. Fondom RSP upravlja Banka za razvoj Saveta Evrope.\nIzgradnja fabrike vode u Bačkom Monoštoru u samom finišu\nDeserti 02. 04. 2021.\nSočna poslastica koju možete služiti na različitim proslavama. Sastojci: Kora 4 jaja10 kašika vode1/2 praška za pecivo300g šećera u prahu200g brašna100g mlevenih[…]\nPet mama odlučilo je da promeni čitavu s…\nRekordan broj zaraženih u opštini Kula, …\nPrijave za masovnu vakcinaciju po selima…\nOD PONEDELJKA POČINJE AKCIJA ODVOZA KABA…\nApel poljoprivrednicima da prestanu da u…\n8,4 miliona za novu rasvetu u gradskoj h…\nIzložba " Alhemija drveta" u S…\nSombor: Uručeni sertifikati za izradu ru…\nPlan vršenja komunalno-policijskog nadzo…\nOtvaranje izložbe „Teatarsko u slici čov…


Dinkić: O novom aranžmanu sa MMF-om naredne godine – Nadlanu.com\nDinkić: O novom aranžmanu sa MMF-om naredne godine\nObjavljeno 30. okt 2012. / 09:33:08\nMinistar finansija Srbije Mlađan Dinkić izjavio je u utorak da očekuje da bi o novom aranžmanu sa Međunarodnim monetarnim fondom (MMF) Srbija mogla da razgovara u januaru ili februaru naredne godine.\nDinkić je na privrednoj konferenciji Rajfajzen banke kazao da će misija MMF u Srbiju doći 13. novembra, što će biti prva faza u razgovorima sa tom finasijskom institucijom na bazi predloženog budžeta za 2013. godinu.\nStalni predstavnik MMF u Srbiji Bogdan Lisovolik izjavio je ranije da će sredinom novembra misija MMF-a doći u Beograd radi razgovora sa vlastima Srbije o ekonomskom i fiskalnom stanju, pre svega o nacrtu državnog budžeta za 2013. godinu.\n„Ta misija (MMF) će verovatno početi, ali ne i završiti pregovore o mogućem aranžmanu. Ako bude postignut dovoljan stepen saglasnosti, pregovori će biti nastavljeni sa misijom koja će uslediti“, rekao je Lisovolik u saopštenju.\nŠesnaest osoba poginulo u uraganu Sandi, šest miliona bez struje\nGangnam Style uživo na CNN-u usred uragana Sendi (VIDEO)


ANGOLA OSTAJE U PARTIZANU? Šta se dešava sa košarkašem crno-belih?\nIzvor: SrbijaDanas.com, 20.Nov.2020, 10:34\nPartizan je u razmaku od 48 sati odigrao dve veoma važne utakmice u Evrokupu, prvo protiv Uniksa (89-86), pa sinoć protiv Huventuda (78-75) i značajno uvećao šanse za plasman u narednu fazu tog takmičenja, posle lošijeg starta sezone. Između te dve utakmice, u medijima se pojavila i informacija da je Partizan navodno raskinuo ugovor sa Brajanom Angolom, koji nije uspeo da se izbori >> Pročitaj celu vest na sajtu SrbijaDanas.com << za minutažu ni kod Vlada Šćepanovića, a potom ni kod novog trenera Saša Filipovskog.\nPartizan je sinoć u rosteru imao 11 igrača, bez Angole, ali Partizan još uvek nije ništa objavio u vezi eventualnog rastanka sa Angolom.\n''Žurnal'' sada prenosi da je Angola dobio poziv reprezentacije Kolumbije da se priključi njihovom nacionalnom timu za mečeve koje će 27. novembra odigrati sa Venecuelom, a dan kasnije i sa Argentinom i da je zamolio svoje nadređene u Partizanu da mu dozvole da već sada otputuje u domovinu.\nPo svemu sudeći, dozvolu je dobio, a sada se samo postavlja pitanje da li će se iz Kolumbije uopšte vraćati u Partizan, ili će narednih dana i zvanično doći do okončanja saradnje.\nDanas: „Prazni minuti“ opasni pred Zvezdu\nIzvor: Sportske.net, 20.Nov.2020\nCrno-beli su napravili najbolju moguću uvertiru pred derbi...U protekla tri dana, Partizan je uspeo značajno da popravi svoju poziciju u Evrokupu posle neočekivano lošeg starta, savladani su i UNIKS i Huventud, pa sada crno-beli u mnogo boljoj atmosferi očekuju duel sa Crvenom zvezdom u ponedeljak...